
ΤΕΥΧΟΣ ΔΕΥΤΕΡΟ 


Αρ 


. Φύλλου 3276 


ΑΠΟΦΑΣΕΙΣ 

Αριθμ. απόφασης 42/57/24.4.2018 

Έγκριση Κανονισμού του Διιδρυματικού Προ¬ 
γράμματος Μεταπτυχιακών Σπουδών με τίτλο: 
«Βιο-Ιατρικές και Μοριακές Επιστήμες στη Διά¬ 
γνωση και Θεραπεία Ασθενών» του τμήματος της 
Ιατρικής της Σχολής Επιστημών Υγείας του Δη- 
μοκριτείου Πανεπιστημίου Θράκης σε συνεργα¬ 
σία με το Τμήμα Ιατρικών Εργαστήριων της ΣΕΥ 
του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

Η ΣΥΓΚΛΗΤΟΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. ΔΠΘ/ΣΥΓΚ/25072/969/16-01 -2017 από¬ 
φαση Συγκλήτου του Δ.Π.Θ., αναφορικά με τον ορισμό 
«Αναπληρωτών Πρύτανη - Μεταβίβαση αρμοδιοτήτων 
Πρύτανη - Αναπλήρωση Πρύτανη» (ΦΕΚ 327/08.02.2017, 
τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38 
02-03-2018, τ.Α') σύμφωνα με τις οποίες «Με απόφα¬ 
ση της Συνέλευσης του τμήματος καταρτίζεται ο Κανο¬ 
νισμός Μεταπτυχιακών Σπουδών του τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, τ.Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Τις διατάξεις του ν. 4009/2011 (ΑΊ95) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 


5. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει 

6. Την απόφαση της Συνέλευσης του τμήματος Ιατρι¬ 
κής στην αρ. 6/27-02-2018 συνεδρίαση της και το από¬ 
σπασμα πρακτικού αυτής. 

7. Το απόσπασμα πρακτικού 09/30-03-2018 συνεδρί¬ 
αση της Συγκλήτου του Α.Τ.Ε.Ι.Θ. 

8. Το Ειδικό Πρωτόκολλο Συνεργασίας μεταξύ των δύο 
Τμημάτων. 

9. Την αριθμ. 41 /5 7/24-04-2018 απόφαση της Συγκλή¬ 
του του Δημοκριτείου Πανεπιστημίου Θράκης αναφο¬ 
ρικά με την έγκριση επανίδρυσης του Δ.Π.Μ.Σ. (Β'2554/ 
02-07-2018). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

ΕΓΚΡΙΣΗ ΚΑΝΟΝΙΣΜΟΥ ΤΟΥ ΠΡΟΓΡΑΜΜΑΤΟΣ ΜΕ¬ 
ΤΑΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ: «ΒΙΟ-ΙΑΤΡΙΚΕΣ ΚΑΙ 
ΜΟΡΙΑΚΕΣ ΕΠΙΣΤΗΜΕΣ ΣΤΗ ΔΙΑΓΝΩΣΗ ΚΑΙ ΘΕΡΑΠΕΙΑ 
ΑΣΘΕΝΩΝ» ΤΟΥ ΤΜΗΜΑΤΟΣ ΙΑΤΡΙΚΗΣ ΤΗΣ ΣΧΟΛΗΣ 
ΕΠΙΣΤΗΜΩΝ ΥΓΕΙΑΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗ¬ 
ΜΙΟΥ ΘΡΑΚΗΣ ΣΕ ΣΥΝΕΡΓΑΣΙΑ ΜΕΤΟΤΜΗΜΑ ΙΑΤΡΙΚΩΝ 
ΕΡΓΑΣΤΗΡΙΩΝ ΤΗΣ ΣΕΥΤΟΥ ΑΛΕΞΑΝΔΡΕΙΟΥΤΕΧΝΟΛΟ- 
ΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Π.Μ.Σ. οργανώνονται και λειτουργούν: 

α) σε αυτοδύναμα τμήματα που παρέχουν σπουδές 
πρώτου κύκλου, 

β) από περισσότερα τμήματα του ίδιου ή άλλων 
Α.Ε.Ι. ή από τμήματα Α.Ε.Ι. και τα Ερευνητικά Κέντρα 
και Ινστιτούτα που αναφέρονται στο άρθρο 13 Α του 
ν. 4310/2014 (Α'258), όπως αντί καταστάθηκε με το άρ¬ 
θρο 12 του ν. 4386/2016 (Α'83) συμπεριλαμβανομένων 
των ερευνητικών κέντρων της Ακαδημίας Αθηνών και 

του Ιδρύματος Ιατροβιολογικών Ερευνών της Ακαδημίας 
Αθηνών. Απαραίτητη προϋπόθεση είναι ένα τουλάχιστον 
από τα συνεργαζόμενα τμήματα να είναι αυτοδύναμο και 

γ) από αυτοδύναμα τμήματα Α.Ε.Ι. της ημεδαπής σε 
συνεργασία με τμήματα αναγνωρισμένων ως ομοταγών 
ιδρυμάτων ή ερευνητικά κέντρα και ινστιτούτα της αλ¬ 
λοδαπής. 

Στην περίπτωση διατμηματικού ή διιδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης 
αποστολής του. Αναφέρονται σε συγγενείς με τα Τμή¬ 
ματά του ειδικότητες και αποσκοπούν στη μετάδοση και 
προαγωγή της επιστημονικής γνώσης για την κάλυψη 
εκπαιδευτικών, ερευνητικών και εν γένει αναπτυξιακών 
αναγκών. 

Με τον παρόντα κανονισμό το Τμήμα Ιατρικής της Σχο¬ 
λής Επιστημών Υγείας του Δημοκρίτειου Πανεπιστημί¬ 
ου Θράκης (ΔΠΘ) σε συνεργασία με το Τμήμα Ιατρικών 
Εργαστηρίων της Σχολής Επαγγελμάτων Υγείας του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης (ΑΤΕΙΘ) συνδιοργανώνουν και λειτουρ¬ 
γούν από το ακαδημαϊκό έτος 2018-2019 Διιδρυματι- 
κό Πρόγραμμα Μεταπτυχιακών Σπουδών (ΔΠΜΣ) που 
οδηγεί στην λήψη Διπλώματος Μεταπτυχιακών Σπουδών 
(ΔΜΣ) με τίτλο «Βιο-Ιατρικές και Μοριακές Επιστήμες στη 
Διάγνωση και Θεραπεία Ασθενειών». 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚΑ' 114) και συμβάλλουν στην 
ρύθμιση με ενιαίο τρόπο των θεμάτων λειτουργίας του 
εν λόγω Δ.Π.Μ.Σ. 

Ο παρών κανονισμός εγκρίνεται από τις οικείες Συ¬ 
γκλήτους και τα συλλογικά όργανα διοίκησης των Ερευ¬ 
νητικών Κέντρων και δημοσιεύεται στην Εφημερίδα της 
Κυβερνήσεως, αναρτάται στον διαδικτυακό τόπο του 
τμήματος και κοινοποιείται στο Υπουργείο Παιδείας, 
Έρευνας και Θρησκευμάτων. 

Άρθρο 3 

Σκοπός του Δ.Π.Μ.Σ. 

Αντικείμενο του Δ.Π.Μ.Σ. «Βιο-Ιατρικές και Μοριακές 
Επιστήμες στη Διάγνωση και Θεραπεία Ασθενειών» είναι 
η μεταπτυχιακή διδασκαλία, η έρευνα και η κατάρτιση 
και εξειδίκευση νέου επιστημονικού δυναμικού στις Βιο- 
Ιατρικές και Μοριακές Επιστήμες και τις εφαρμογές τους 
στη διάγνωση και θεραπεία ασθενειών με την απόκτηση 
γνώσεων και ικανοτήτων σε θέματα βασικής και εφαρ¬ 
μοσμένης εργαστηριακής και κλινικής έρευνας. 

Το πρόγραμμα μεταπτυχιακών σπουδών εντάσσεται 
στον στρατηγικό σχεδίασμά του Δ.Π.Θ., διέπεται από 
επιστημονική συνοχή και αποσκοπεί στην περαιτέρω 


προαγωγή της γνώσης, την ανάπτυξη της έρευνας και 
των τεχνολογιών, την ικανοποίηση των εκπαιδευτικών, 
ερευνητικών, κοινωνικών, πολιτιστικών και αναπτυξια¬ 
κών αναγκών της χώρας, στην υψηλού επιπέδου εξειδί- 
κευση των πτυχιούχων σε θεωρητικές και εφαρμοσμένες 
περιοχές συγκεκριμένων γνωστικών κλάδων, ειδικές θε¬ 
ματικές ενότητες ή επιμέρους κλάδους των γνωστικών 
αντικειμένων του πρώτου κύκλου σπουδών του οικείου 
τμήματος. 

Σκοπός επίσης του Δ.Π.Μ.Σ. είναι να δώσει στους φοι¬ 
τητές μια ολοκληρωμένη εικόνα των εφαρμογών Βιο- 
ιατρικών και των μοριακών επιστημών και διασύνδεση 
της επαγγελματικής κατάρτισής τους με την αγορά ερ¬ 
γασίας. Η υλοποίηση του προγράμματος περιλαμβάνει 
τρεις κύκλους μαθημάτων και εκπαίδευσης με ομοιογενή 
και ισοβαρή κατανομή του εκπαιδευτικού περιεχομένου 
τους: α) Κύκλο θεωρητικών μαθημάτων και σεμιναρίων 

β) Κύκλο πρακτικής εκπαίδευσης και εξάσκησης 

γ) Εκπαίδευση στην ερευνητική σκέψη και πρακτική 
στον τομέα της ανάπτυξης και εφαρμογής μοριακών τε- 
χνικών.Τέλος, υψίστης σημασίας είναι η απόκτηση κριτι¬ 
κών και ερευνητικών δεξιοτήτων, με απώτερο στόχο την 
ικανότητα επιτυχούς εκπόνησης μιας υψηλού επιπέδου 
διδακτορικής διατριβής 

Το Δ.Π.Μ.Σ. απονέμει ενιαίο Δίπλωμα Μεταπτυχιακών 
Σπουδών (ΔΜΣ) στις «Βιο-Ιατρικές και Μοριακές Επιστή¬ 
μες στη Διάγνωση και Θεραπεία Ασθενειών» χωρίς εξει- 
δικεύσεις. 

Άρθρο 4 

Όργανα του Δ.Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του ΔΠΜΣ είναι: 

1. Η Σύγκλητος του ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Αρμόδιο όργανο είναι η εννεαμελής Ειδική Διιδρυ- 
ματική Επιτροπή (ΕΔΕ), η οποία συγκροτείται από μέλη 
Δ.Ε.Π. των συνεργαζόμενων τμημάτων που εκλέγονται 
από τη συνέλευση κάθε τμήματος, κατ' αναλογία του 
αριθμού των διδασκόντων τους στο Δ.Π.Μ.Σ. για διετή 
θητεία, καθώς και δύο εκπροσώπους των φοιτητών του 
μεταπτυχιακού προγράμματος, που εκλέγονται από τους 
φοιτητές του οικείου μεταπτυχιακού προγράμματος, για 
ετήσια θητεία και ασκεί τις αρμοδιότητες της συνέλευσης 
του τμήματος. 

Ο Πρόεδρός της, όπως και ο Διευθυντής του Προγράμ¬ 
ματος, προέρχονται από το Τμήμα που έχει τη διοικητική 
στήριξη του προγράμματος, που στη συγκεκριμένη πε¬ 
ρίπτωση είναι το Τμήμα Ιατρικής του ΔΠΘ. 

Σε ειδικές περιπτώσεις που επιβάλλεται για την εύρυθ¬ 
μη λειτουργία του Δ.Π.Μ.Σ., ύστερα από αιτιολογημένη 
απόφαση της Ειδικής Διιδρυματικής Επιτροπής, Πρόε¬ 
δρος ή/και Διευθυντής αναλαμβάνει μέλος Δ.Ε.Π. από 
το συνεργαζόμενο τμήμα. 

3. Η Συντονιστική Επιτροπή (Σ.Ε.) του Δ.Π.Μ.Σ., η οποία 

απαρτίζεται από πέντε (5) μέλη Δ.Ε.Π. των συνεργαζόμε- 
νων Τμημάτων και κατά αναλογία με τον αριθμό διδα¬ 
σκόντων των δόοΤμημάτων,τουτμήματος Ιατρικήςτου 
ΔΠΘπου ορίζονται από τη ΓΣ του τμήματος Ιατρικήςτου 
ΔΠΘ καιτουτμήματοςΤεχνολόγων Ιατρικών Εργαστηρί¬ 
ων του Αλεξάνδρειου ΤΕΙ Θεσσαλονίκης, που ορίζονται 
από την αντίστοιχη συνέλευσή τους. Οι ανωτέρω έχουν 
αναλάβει μεταπτυχιακό έργο και εκλέγονται για διετή 
θητεία, κατά τη λήξη της οποίας με ευθύνη του Διευ¬ 
θυντή συντάσσεται απολογισμός του Δ.Π.Μ.Σ., και είναι 
αρμόδια για την παρακολούθηση και τον συντονισμό 
της λειτουργίας του Δ.Π.Μ.Σ. Η θητεία των μελών της 
επιτροπής μπορεί να ανανεωθεί μία φορά. 

4. Ο Διευθυντής του Δ.Π.Μ.Σ., είναι μέλος της Σ.Ε. 
και ορίζεται μαζί με τον αναπληρωτή του, με απόφα¬ 
ση της Ε.Δ.Ε. για διετή θητεία. Προεδρεύει της Σ.Ε., εί¬ 
ναι μέλος Δ.Ε.Π. πρώτης βαθμίδας ή της βαθμίδας του 
αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Δ.Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. 

5. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας, αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
13 Α του ν. 4310/2014, όπως τροποποιήθηκε και ισχύει, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/2017, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός εισακτέων - Περιγραφή μαθημάτων 

Ο αριθμός εισακτέων κατ' έτος ορίζεται κατ' ανώτατο 
όριο σε πενήντα (50) μεταπτυχιακούς/εςφοιτητές/τριες. 

Επιπλέον ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Δ.Π.Μ.Σ. ανέρχεται σε 
0,641 (50/78) ενώ ενώ ο μέγιστος αριθμός μεταπτυχια¬ 
κών φοιτητών/τριων του τμήματος σε σχέση με τον αριθ¬ 
μό των προπτυχιακών φοιτητών/τριών του τμήματος 
Ιατρικήςτου Δ.Π.Θ. είναι 0,506 (522/1031) και σε σχέση 


με τον αριθμό των διδασκόντων του τμήματος είναι 4,42 
(522/118) (άρθρο 45 παρ. 1 β του ν. 4485/2017). Με από¬ 
φαση της Ε.Δ.Ε. του ΔΠΜΣ ο αριθμός των υποτρόφων 
μπορεί να αυξομειώνεται. 

Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του παρόντος Δ.Μ.Σ. ανέρχο¬ 
νται σε 120. 

Για την απόκτηση του Δ.Μ.Σ. απαιτείται η υποχρεω¬ 
τική παρακολούθηση και επιτυχής εξέταση σε όλα τα 
μαθήματα τα οποία κατανέμονται στα δύο πρώτα εξά¬ 
μηνα σπουδών (Α' και Β')(από 30 Ε(ΙΤ5 αντίστοιχα), που 
όλα είναι υποχρεωτικά. Κατά το Γ' εξάμηνο σπουδών 
διενεργείται η πρακτική άσκηση (30 ΕΘΤ5), ενώ κατά το 
τέταρτο (Δ') εξάμηνο των σπουδών απαιτείται η επιτυχής 
ολοκλήρωση και εκπόνηση της μεταπτυχιακής διπλωμα¬ 
τικής εργασίας της οποίας οι πιστωτικές μονάδες (Ε(ΙΤ5) 
ορίζονται σε 30. 

Περιγραφή και ανάλυση ύλης μαθημάτων: 

ΑΈΞΑΜΗΝΟ: ΒΙΟ-ΪΑΤΡΙΚΕΣ ΚΑΙ ΜΟΡΙΑΚΕΣ 

ΕΠΙΣΤΗΜΕΣ 

Στο μάθημα Α1: Μοριακή Βιολογία γίνεται ανάλυση 
βασικών αλλά και πολύπλοκων εννοιών της Μοριακής 
Βιολογίας, ανάλυση και εφαρμογή μοντέρνων μοριακών 
βιολογικών τεχνολογιών και εφαρμογών ΐ'θθΓΐίιτίθ 
Ρ^Β, μοριακή ανάλυση, Ν05 κά). 

Στο μάθημα Α2: Κλινική και Μοριακή Γενετική γίνεται 
εισαγωγή και ανάλυση βασικών αλλά πολύπλοκων εννοι¬ 
ών και τεχνολογιών της Κλινικής και Μοριακής Γενετικής. 
Αναλύονται επίσης οι εξελίξεις από την Κλασική έως τη 
Μοριακή Γενετική και οι εφαρμογές τους. Γίνεται επίσης 
εισαγωγή στην Κλινική Γενετική, στα σύνδρομα και τις 
ασθένειες. 

Στο μάθημα Α3: Κλινική και Μοριακή Κυτταρολογία 
γίνεται εισαγωγή και ανάλυση βασικών και πολύπλοκων 
τεχνολογιών της Κλινικής, της Κλασικής και της Μορια¬ 
κής Κυτταρολογίας. Αναλύονται επίσης οι εξελίξεις από 
την Κλασική έως τη Μοριακή και Κλινική Κυτταρολογία 
και οι εφαρμογές τους. 

Στο μάθημα Α4: Κλινική και Μοριακή Βιοχημεία γίνε¬ 
ται ανάλυση βασικών αλλά και σύγχρονων πολύπλοκων 
εννοιών της Μοριακής και Κλινικής Βιοχημείας, ανάλυση 
και εφαρμογή μοντέρνων κλινικών κι μοριακών βιοχη¬ 
μικών τεχνολογιών και εφαρμογών. 

Στο μάθημα Α5: Μοριακή Κυτταρογενετική γίνεται ει¬ 
σαγωγή και ανάλυση βασικών και σύγχρονων τεχνολο¬ 
γιών της Κλασικής και της Μοριακής Κυτταρογενετικής, 
όπως η μελέτη μεσοφασικών πυρήνων και μεταφασι- 
κών χρωματοσωμάτων. Αναλύονται επίσης οι εξελίξεις 
από την Κλασική έως τη Μοριακή Κυτταρογενετική και 
οι εφαρμογές τους (π.χ. ΓΙ5Η, ΘΘΗ, ιτιΓΙ5Η, ΘΝΑ εΓιίρ 
ΐθεΓιηοίοργ κ.ά.). 

Στο μάθημα Α6: Κλινική Χημεία γίνεται ανάλυση βα¬ 
σικών αλλά και σύγχρονων πολύπλοκων εννοιών της 
Κλινικής Χημείας, ανάλυση και εφαρμογή μοντέρνων 
κλινικών κι μοριακών βιοχημικών τεχνολογιών και εφαρ¬ 
μογών. 

Στο μάθημα Α7: Μοριακή και Κλινική Φαρμακολογία 

γίνεται ανάλυση βασικών αλλά και σύγχρονων πολύπλο¬ 
κων εννοιών της Μοριακής και Κλινικής Φαρμακολογίας, 
ανάλυση και εφαρμογή μοντέρνων κλινικών κι μοριακών 
φαρμακολογικών τεχνολογιών και εφαρμογών, μελέτη 
της δράσης και αλληλεπίδρασης φαρμάκων κα φαρμα¬ 
κολογικών παραγόντων στους οργανισμούς. 

Στο μάθημα Α8: Κλινική και Εφαρμοσμένη Φυσιολογία 
γίνεται ανάλυση βασικών αλλά και σύγχρονων πολύπλο¬ 
κων εννοιών της Κλινικής, της κλασικής και της εφαρμο¬ 
σμένης Φυσιολογίας, ανάλυση και εφαρμογή μοντέρνων 
κλινικών και μοριακών τεχνολογιών και εφαρμογών στη 
φυσιολογία των κυττάρων, των ιστών και του οργανι¬ 
σμού γενικότερα. 

Στο μάθημα Α9: Γενετική μικροβίων, παρασίτων και 
μυκήτων - Αντιμικροβιακή θεραπεία γίνεται εισαγωγή 
στις έννοιες των μικροοργανισμών και της διάκρισής 
τους, αναλύονται οι ιδιότητες και τα χαρακτηριστικά των 
μικροβίων, παρασίτων και μυκήτων και της γενετικής και 
βιολογίας τους. Επίσης αναλύονται και εφαρμόζονται τε¬ 
χνολογίες και τρόποι θεραπείας και αντιμετώπισής τους. 

Στο μάθημα Α10: Μοριακή και κλινική ιολογία γίνεται 
εισαγωγή στις έννοιες των ακυτταρικών μορφών ζωής, 
των ιών, της διάκρισής τους, αναλύονται οι ιδιότητες και 
τα χαρακτηριστικά των ιών και της γενετικής και βιολογί¬ 
ας τους. Επίσης αναλύονται και εφαρμόζονται τεχνολογί¬ 
ες και τρόποι θεραπείας και αντιμετώπισής τους. 

Στο μάθημα Α11: Γονιδιωματική και Πρωτεωμική στην 
προγνωστική Ιατρική γίνεται ανάλυση των βασικών και 
σύγχρονων εννοιών της Γονιδιωματικής και Πρωτεω- 
μικής αλλά και εφαρμογή μοντέρνων τεχνολογιών και 
εφαρμογών των ανωτέρω εξειδικευμένων επιστημών 
κυρίως στον Τομέα της Κλινικής πρόγνωσης των ασθε¬ 
νειών και συνδρόμων. 

Στο μάθημα Α12: Βιοτεχνολογία και εφαρμογές της 
γίνεται ανάλυση των βασικών και σύγχρονων εννοιών 
της Βιοτεχνολογίας, των ειδικοτήτων αλλά και ποικίλων 
βιοτεχνολογικών εφαρμογών τους (πχ νανοβιοτεχνο- 
λογιών) στην Ιατρική και τις εξειδικευμένες επιστήμες. 

Στο μάθημα Α13: Βιοστατιστική - Βιοπληροφορική 
γίνεται ανάλυση των βασικών και σύγχρονων εννοιών 
της Βιοστατιστικής και Βιοπληροφορικής, των σύγχρο¬ 
νων και εξειδικευμέων τεχνικών τους αλλά και ποικίλων 
εφαρμογών και μεθόδων τους στην Ιατρική και τις Βιο- 
ιατρικές επιστήμες γενικότερα. 

Στο μάθημα Α14: Υγιεινή και ασφάλεια εργασίας-Υγι¬ 
εινή υδάτων, αέρα, εδάφους - Μηχανισμοί μεταλλαξιγέ- 
νεσης - καρκινογένεσης γίνεται ανάλυση των βασικών 
και σύγχρονων εννοιών της υγιεινής και της ασφάλειας 
στην εργασία. Αναλύονται οι έννοιες της υγιεινής των 
υδάτων, αέρα και εδάφους, οι μεθοδολογίες και οι τε¬ 
χνικές ανάλυσης όλων των ανωτέρω, αλλά εξηγούνται 
και αναλύονται οι κατηγορίες και τα είδη, αλλά και οι 
μηχανισμοί και οι τρόποι αντιμετώπισης των μεταλλα- 
ξιογόνων και καρκινογόνων ουσιών του περιβάλλοντος. 

Στο μάθημα Α15: Πρόγραμμα μαζικού πληθυσμιακού 
ελέγχου για την έγκαιρη διάγνωση και την πρόληψη πα¬ 
θολογικών καταστάσεων. Είσοδος στην αγορά εργασίας- 
Εργασιακές σχέσεις γίνεται ανάλυση των βασικών και 
σύγχρονων εννοιών του μαζικού πληθυσμιακού ελέγχου 


για αδιάφορα νοσήματα και για την έγκαιρη διάγνωση 
και την πρόληψη παθολογικών καταστάσεων. Αναλύο¬ 
νται και δίδονται οδηγίες και κανόνες για την είσοδο στην 
αγορά εργασίας και διερευνώνται οι εργασιακές σχέσεις 
στη σύγχρονη κοινωνία. 

ΒΕΞΑΜΗΝΟ: ΕΦΑΡΜΟΓΕΣ ΣΤΗΝ ΥΓΕΙΑ 

Στο μάθημα Β1: Βιο-Ιατρικές εφαρμογές στην υγεία 
γίνεται ανάλυση βασικών αλλά και σύγχρονων βιο- 
ιατρικών εφαρμογών, των κατηγοριών τους και της ση¬ 
μασίας του στην υγεία. 

Στο μάθημα Β2: Μοριακή προ - και μετά - γεννητική 
διάγνωση ασθενειών - Συμμετρίες και Μοριακή Θερ¬ 
μοδυναμική βιομορίων γίνεται εισαγωγή και ανάλυση 
βασικών αλλά πολύπλοκων εννοιών και τεχνολογιών των 
μοριακών επιστημών στη διάγνωση και πρόγνωση προ¬ 
γεννητικά αλλά και μεταγεννητικά. Αναλύονται επίσης οι 
Συμμετρίες και η Μοριακή Θερμοδυναμική βιομορίων 

Στο μάθημα Β3: Κύτταρο- και Ιστο-καλλιέργειες - Θρε¬ 
πτικά υλικά γίνεται ανάλυση βασικών αλλά και σύγχρο¬ 
νων μεθόδων και εφαρμογών των κυτταροκαλλιεργειών 
και ιστοκαλλιεργειών. Αναλύονται η σημασία και εφαρ¬ 
μογή αλλά και οι ιδιότητες θρεπτικών υλικών. 

Στο μάθημα Β4: Βιοτεχνολογία - ϋΝΑ - Διαγονιδιακά 
ζώα γίνεται ανάλυση των βασικών και σύγχρονων εν¬ 
νοιών της Βιοτεχνολογίας του ΘΝΑ και της σημασίας και 
ελέγχου της βιοτεχνολογίας των διαγονιδιακών ζώων και 
φυτών, των πλεονεκτημάτων και των μειονεκτημάτων 
απάτη χρήση τους. 

Στο μάθημα Β5: Βιοηθική στην ιατρική - Κλωνοποίηση 
κά γίνεται ανάλυση βασικών αλλά και σύγχρονων εννοι¬ 
ών της βιοηθικής στην Ιατρική, εξηγούνται οι εφαρμογές 
και έννοιες της κλωνοποίησης και της σημασίας τους στις 
Βιοιατρικές Επιστήμες γενικότερα. 

Στο μάθημα Β6: Γονιδιακή θεραπεία και οι βιο-ιατρικές 
εφαρμογές της γίνεται ανάλυση των βασικών και σύγ¬ 
χρονων εννοιών και εφαρμογών της γονιδιακής θερα¬ 
πείας και της σημασίας της, αλλά και του ελέγχου της 
στις Βιο-Ιατρικές Επιστήμες. 

Στο μάθημα Β7: Ανοσοβιολογία - Ανοσογενετική και 
ασθένειες γίνεται ανάλυση βασικών αλλά και σύγχρο¬ 
νων πολύπλοκων εννοιών της Ανοσοβιολογίας και της 
Ανοσογενετικής, ανάλυση και εφαρμογή μοντέρνων κλα¬ 
σικών και μοριακών τεχνολογιών και εφαρμογών τους. 

Στο μάθημα Β8: Ογκολογία - Αντικαρκινική θεραπεία 
γίνεται ανάλυση βασικών αλλά και σύγχρονων πολύ¬ 
πλοκων εννοιών της Ογκολογίας αλλά και ανάλυση και 
εφαρμογή μοντέρνων κλασικών και μοριακών τεχνο¬ 
λογιών και εφαρμογών της αντικαρκινικής θεραπείας. 

Στο μάθημα Β9: Διαγνωστική ανοσοϊστοχημεία γίνε¬ 
ται ανάλυση βασικών αλλά και σύγχρονων πολύπλοκων 
μεθοδολογιών και εφαρμογών της ανοσοϊστοχημείας, 
ανάλυση και εφαρμογή μοντέρνων κλασικών και μορι¬ 
ακών διαγνωστικών ανοσοϊσοχημικών τεχνολογιών και 
εφαρμογών τους. 

Στο μάθημα ΒΙΟ: Ανατομική - Ιστολογία γίνεται ει¬ 
σαγωγή στις έννοιες της ανατομίας και ιστολογίας στις 
Βιο-Ιατρικές επιστήμες. Εξηγούνται βασικές τεχνικές και 
μέθοδοι των επιστημών αυτών. 

Στο μάθημα Β11: Επιγενετική - Φαρμακογονιδιωματική 

γίνεται εισαγωγή στις έννοιες της Επιγενετικής και της 
Φαρμακογονιδιωματικής. Εξηγούνται βασικές τεχνικές 
και μέθοδοι των επιστημών αυτών και οι εφαρμογές τους 
στις Βιο-Ιατρικές επιστήμες. 

Στο μάθημα Β12: Βιοιατρικές και Μοριακές Τεχνικές 
-Τεχνολογία συναφών οργάνων γίνεται εισαγωγή στις 
έννοιεςτων Βιοιατρικών και ΜοριακώνΤεχνικών και της 
Τεχνολογίας συναφών οργάνων. Εξηγούνται βασικές τε¬ 
χνικές και μέθοδοι και γίνονται εφαρμογές χρήσης σύγ¬ 
χρονων επιστημονικών συσκευών και αναλυτών. 

Στο μάθημα Β13: Δημιουργία - χρήση ερευνητικής πα¬ 
τέντας - Ανάπτυξη δεξιοτήτων στις μοριακές επιστήμες 
γίνεται εισαγωγή στην έννοια της επιστημονικής πατέ¬ 
ντας. Αναλύονται οι τρόποι και οι μέθοδοι δημιουργίας 
και χρήσης της πατέντας, αλλά παράλληλα γίνεται και 
προσπάθεια καθοδήγησης στην ανάπτυξη δεξιοτήτων 
των μεταπτυχιακών φοιτητών στις Βιο-Ιατρικές επιστή¬ 
μες. 

Στο μάθημα Β14: Σχεδιασμός και Ανάπτυξη ερευνητι¬ 
κού πρωτοκόλλου - Ανίχνευση διεθνούς βιβλιογραφίας 
- Συγγραφή και δημοσίευση επιστημονικών εργασιών 
γίνεται επεξήγηση και ανάλυση του τρόπου σχεδιασμού 
και ανάπτυξης ερευνητικών πρωτοκόλλων. Αναλύονται 
οι διαδικασίες και οι τρόποι ευκολότερης ανίχνευσης και 
καταλληλότερης εύρεσης διεθνούς βιβλιογραφίας και 
δίνονται οι βάσεις για την άρτια συγγραφή και δημοσί¬ 
ευση επιστημονικών εργασιών. 

Γ ΕΞΑΜΗΝΟ: ΠΡΑΚΤΙΚΗ ΑΣΚΗΣΗ 

Στο μάθημα Γ1: Πρακτική άσκηση και εκπαίδευση του 
γ' εξαμήνου σπουδών δίδεται έμφαση στις διαδικασίες 
ανάπτυξης-προσαρμογής στις διάφορες διαγνωστικές 
ανάγκες, στις τεχνικές και στη χρήση επιστημονικών 
οργάνων και συσκευών, στον ποιοτικό έλεγχο και τη 
στατιστική επεξεργασία των αποτελεσμάτων και στην 
εφαρμογή εργαστηριακών τεχνικών με τις οποίες θα 
ασχοληθούν οι μεταπτυχιακοί φοιτητές. 

ΔΈΞΑΜΗΝΟ: ΕΚΠΟΝΗΣΗ ΔΙΠΛΩΜΑΤΙΚΗΣ 

Στο μάθημα Δ1 θα γίνεται η Εκπόνηση Μεταπτυχιακής 
Διπλωματικής εργασίας (Μ.Δ.Ε.). 

Το ωρολόγιο πρόγραμμα, οι διδακτικές ώρες, η γλώσ¬ 
σα διδασκαλίας του Προγράμματος (εκτός της ελληνικής 
μπορεί να είναι και η αγγλική) καθώς και οι πιστωτικές 
μονάδες του κάθε μαθήματος και της Μ.Δ.Ε. καθορίζο¬ 
νται σύμφωνα με το άρθρο 14 του ν. 3374/2005. 

Άρθρο 6 

Κατηγορίες Υποψηφίων για φοίτηση στο Δ.Π.Μ.Σ. 

Στο Δ.Π.Μ.Σ. γίνονται δεκτοί πτυχιούχοι τωνΤμημάτων 
Ιατρικής, Οδοντιατρικής, Φαρμακευτικής, Βιολογίας, Νο¬ 
σηλευτικής, Τμημάτων Ιατρικών Εργαστηρίων, Κτηνια¬ 
τρικής, Βιοχημείας, Βιοτεχνολογίας, Μοριακής Βιολογίας, 
Γεωπονίας, Γεωλογίας, Χημείας, Φυσικής, Μαθηματικών, 
Μηχανικών, Πολυτεχνικών Σχολών, Επιστημών Οικονο¬ 
μίας και Διοίκησης, Πληροφορικής, Κοινωνικών και Αν¬ 
θρωπιστικών Σπουδών, Επιστημών Φυσικής Αγωγής, 
Διατροφολογίας, Αισθητικής-Κοσμητολογίας και άλλων 
Τμημάτων Πανεπιστημίων της ημεδαπής και αναγνωρι¬ 


σμένων ομοταγών ιδρυμάτων της αλλοδαπής καθώς και 
πτυχιούχοι τωνΤμημάτωνΤΕΙ και Στρατιωτικών Σχολών 
συναφούς γνωστικού αντικειμένου. Επίσης, μπορούν 
να γίνουν δεκτοί και πτυχιούχοι άλλων Τμημάτων Α.Ε.Ι, 
Τ.Ε.Ι ή άλλων Ανωτάτων Σχολών, μετά από απόφαση της 
Ειδικής Διιδρυματικής Επιτροπής (ΕΔΕ) αρκεί η διπλωμα¬ 
τική μεταπτυχιακή εργασία τους που θα εκπονηθεί στο 
ανωτέρω ΔΠΜΣ να έχει απόλυτη συνάφεια με το πτυχίο 
τους. Η παρακολούθηση επιπλέον μαθημάτων μπορεί 
να κριθεί απαραίτητη για τους αποφοίτους Τμημάτων 
με μικρότερη συνάφεια γνωστικού αντικειμένου, μετά 
από απόφαση της Ειδικής Διιδρυματικής Επιτροπής. 
Υποψήφιοι μπορούν να είναι και τελειόφοιτοι φοιτητές, 
οι οποίοι θα έχουν περατώσει επιτυχώς τις προπτυχιακές 
τους σπουδές πριν από τη λήξη των εγγραφών και θα 
πληρούν όλες τις προϋποθέσεις εισαγωγής στο ΔΠΜΣ. 

Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α' 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 
εδαφίου της παραγράφου 1, μπορούν μετά από αίτησή 
τους να εγγραφούν ως υπεράριθμοι/ες, και μόνο ένας 
κατ'έτος και ανά Π.Μ.Σ., σύμφωνα με τους ειδικότερους 
όρους που προβλέπονται στο άρθρο 45, εφόσον υπη¬ 
ρετούν στο οικείο Τμήμα και ο τίτλος σπουδών και το 
έργο που επιτελούν στο οικείο Τμήμα είναι συναφές με 
το αντικείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 

ί. Πρόσκληση εκδήλωσης ενδιαφέροντος. 

ΤοΤμήμα σε ημερομηνίες που ορίζονται απάτην Ε.Δ.Ε. 
προβαίνει σε πρόσκληση εκδήλωσης ενδιαφέροντος 
προκηρύσσοντας θέσεις με ανοιχτή διαδικασία για την 
εισαγωγή πτυχιούχων στο Δ.Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. Οι αιτήσεις μαζί με τα 
απαραίτητα δικαιολογητικά κατατίθενται στη Γραμμα¬ 
τεία του οικείου τμήματος είτε σε έντυπη είτε σε ηλε¬ 
κτρονική μορφή. 

Μ. Επιτροπή Επιλογής Εισακτέων. 

Η επιλογή των εισακτέων στο Δ.Π.Μ.Σ. γίνεται από 
Τριμελή Επιτροπή μελών Δ.Ε.Π. τωνΤμημάτων του Δι- 
ιδρυματικού Π.Μ.Σ. που έχουν αναλάβει μεταπτυχιακό 
έργο, η οποία συγκροτείται με απόφαση της Ε.Δ.Ε. 

ίϋ. Τα κριτήρια επιλογής των υποψηφίων είναι συ¬ 
γκεκριμένα, ποσοτικά ή/και ποιοτικά, και γίνονται γνω¬ 
στά στους/στις υποψηφίους/ες με την προκήρυξη του 
Δ.Π.Μ.Σ. 

Τα κριτήρια επιλογήςτων υποψηφίων, ενδεικτικά, δύ- 
ναται να περιλαμβάνουν: 

1. Γενικό βαθμό Πτυχίου/Διπλώματος. 

2. Αναλυτική Βαθμολογία στα προπτυχιακά μαθήματα, 
που είναι σχετικά με το Δ.Π.Μ.Σ. 

3. Επίδοση στη Διπλωματική Εργασία, όπου αυτή προ- 
βλέπεται στον πρώτο κύκλο σπουδών. 

4. Επαρκής γνώση μιας ξένης γλώσσας, ως απαραίτητη 
προϋπόθεση, σε επίπεδο που ορίζεται από την ΕΔΕ. 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: 

α) Κρατικό πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003. 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης και Διερμηνείας της ημε¬ 
δαπής ή αντίστοιχο και ισότιμο σχολών της αλλοδαπής. 

γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιουδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής. 

δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 
μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). Οι 
υποψήφιοι που είναι κάτοχοι της σχετικής άδειας πρέπει 
να προσκομίσουν επικυρωμένο αντίγραφο και ακριβή 
μετάφραση του τίτλου σπουδών βάσει του οποίου εκ- 
δόθη κε η άδεια επάρκειας διδασκαλίας ξένης γλώσσας. 

5. Γνώση δεύτερης ή και άλλης ξένης γλώσσας. 

6. Σχετική ερευνητική ή επαγγελματική δραστηριότη¬ 
τα του υποψηφίου σχετική με το γνωστικό αντικείμενο 
του Δ.Π.Μ.Σ. 

7. Δύο συστατικές επιστολές από μέλη ΔΕΠ ή εργο¬ 
δότες κ.λπ. 

8. Συνέντευξη από αρμόδια Επιτροπή. 

9. Δημοσιεύσεις και συγγραφική δραστηριότητα. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Ε.Δ.Ε. 
ίν. Διαδικασία επιλογής 
Η διαδικασία επιλογής έχει ως εξής: 
α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν τα 
ελάχιστα τυπικά κριτήρια σε περίπτωση που έχουν τεθεί 
τέτοια από την Ε.Δ.Ε. 

γ) Καλεί σε συνέντευξη (εφόσον προβλέπεται) όσους 
υποψηφίους αποφασισθεί να κληθούν. Η συνέντευξη 
πραγματοποιείται από τα μέλη της οικείας Επιτροπής 
Επιλογής. 

δ) Διεξάγει τυχόν εσωτερικές εξετάσεις, 
ε) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

στ) Σε περίπτωση ισοβαθμήσαντων στην τελευταία 
θέση προτείνεται (1) εισαγωγή όλων των ισοβαθμησά- 
ντων ως υπεράριθμων, (2) αν υπάρχουν περισσότεροι 
υποψήφιοι με τον ίδιο συνολικό αριθμό μορίων, τότε για 
την τελική τους κατάταξη λαμβάνεται υπόψη ο βαθμός 
του διπλώματος ή του πτυχίου, αν και σε αυτήν την πε¬ 
ρίπτωση προκύψει ισοβαθμία, τότε για την τελική τους 
κατάταξη λαμβάνεται υπόψη η μοριοδότηση των συγ¬ 


γενών μαθημάτων προς το Δ.Π.Μ.Σ. ή άλλων επιμέρους 
κριτηρίων επιλογής. 

ζ) Καταρτίζει τον τελικό πίνακα επιλογής. Ο τελικός 
πίνακας των επιτυχόντων επικυρώνεται από την Ε.Δ.Ε. 
του Δ.Π.Μ.Σ. και αναρτάται στον πίνακα ανακοινώσεων 
της Γραμματείας και στην ιστοσελίδα του τμήματος. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Δ.Π.Μ.Σ. 
που οδηγεί στη λήψη του Διπλώματος Μεταπτυχιακών 
Σπουδών (Δ.Μ.Σ.) ορίζεται κατ' ελάχιστο στα τέσσερα 
(4) εξάμηνα, στα οποία περιλαμβάνεται και ο χρόνος 
για την τυχόν εκπόνηση και υποβολή προς κρίση δι¬ 
πλωματικής εργασίας. Ο χρόνος που αφορά την διπλω¬ 
ματική εργασία, δεν μπορεί να είναι μικρότερος από 
τρεις μήνες. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
διπλάσιο της προβλεπόμενης στο ανωτέρω Δ.Π.Μ.Σ. δηλ. 
συνολικά εντός 4 ετών, εκτός σοβαρών εξαιρέσεων πχ 
ασθένεια ή άλλοι σοβαροί λόγοι που μετά από αίτηση 
εξετάζονται και επιτρέπεται ανάλογη επιμήκυνση των 
σπουδών. 

2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης για 
εργαζόμενους/νες φοιτητές /τριες με ωράριο εργασίας 
άνω των 20 ωρών βδομαδιαίως, η διάρκεια της οποίας 
δεν μπορεί να υπερβαίνει το διπλάσιο της κανονικής 
φοίτησης. 

Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνα¬ 
τούν να ανταποκριθούν στις ελάχιστες απαιτήσεις του 
προγράμματος πλήρους φοίτησης και για ιδιαίτερες 
εξαιρετικά σοβαρές περιπτώσεις πχ ασθένεια, φόρτος 
εργασίας, σοβαροί οικογενειακοί λόγοι, στράτευση, λό¬ 
γοι ανωτέρας βίας, κ.λπ 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Ε.Δ.Ε. του ΔΠΜΣ 
μετά από πρόταση της Συντονιστικής Επιτροπής, η οποία 
αποφασίζει για τους όρους της επανεξέτασης και τους 
λόγους διαγραφής και τους περιλαμβάνει στον οικείο 
Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 
β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 
γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 
δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 
Όροι φοίτησης 

Αν ο μεταπτυχιακός/ή φοιτητής/τρια αποτύχει στην 
εξέταση μαθήματος ή μαθημάτων και θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτησή του από τριμελή επιτροπή μελών 
Δ.Ε.Π. των Τμημάτων του ΔΠΜΣ, τα οποία έχουν το ίδιο 
ή συναφές γνωστικό αντικείμενο με το εξεταζόμενο μά¬ 
θημα και ορίζονται από την ΕΔΕ του ΔΠΜΣ. Από την επι¬ 
τροπή εξαιρείται ο υπεύθυνος της εξέτασης διδάσκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του τμήμα¬ 
τος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

Κάθε υποψήφιος/ια, πριν εγγράφει, πρέπει να λαμβά¬ 


νει γνώση αυτού του Κανονισμού και να αποδέχεται τους 
κανόνες λειτουργίας του Δ.Π.Μ.Σ. Η αποδοχή του Κανο¬ 
νισμού συνιστά βασική προϋπόθεση για την απόκτηση 
και διατήρηση της ιδιότητας του/της μεταπτυχιακού/ 
ής φοιτητή/τριας. 

Επιπλέον υποχρεώσεις που απαιτούνται για την επιτυ¬ 
χή ολοκλήρωση του Δ.Π.Μ.Σ. για τη λήψη Δ.Μ.Σ., είναι 
οι παρακολουθήσεις εξειδικευμένων διαλέξεων που 
καθορίζονται από την Ε.Δ.Ε. του Δ.Π.Μ.Σ. και η υποστή¬ 
ριξη των Μ.Δ.Ε. τους. Προαιρετικά συμβάλλουν και πα¬ 
ρουσιάσεις ή ανακοινώσεις εργασιών σε συνέδρια, οι 
δημοσιεύσεις σε επιστημονικά περιοδικά κ.ά. 

Άρθρο 10 

Πρόγραμμα Σπουδών-Έλεγχος Γνώσεων 

Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του παρόντος Δ.Μ.Σ. ανέρχο¬ 
νται σε 120. 

Για την απόκτηση του Δ.Μ.Σ. απαιτείται η υποχρεω¬ 
τική παρακολούθηση και επιτυχής εξέταση σε όλα τα 
μαθήματα τα οποία κατανέμονται στα δύο πρώτα εξά¬ 
μηνα σπουδών (Α' και Β')(από 30 ΕΘΤ5 αντίστοιχα), που 
όλα είναι υποχρεωτικά. Κατά το Γ' εξάμηνο σπουδών 
διενεργείται η πρακτική άσκηση (30 Ε(ΙΤ5), ενώ κατά το 
τέταρτο (Δ') εξάμηνο των σπουδών απαιτείται η επιτυχής 
ολοκλήρωση και εκπόνηση της μεταπτυχιακής διπλωμα¬ 
τικής εργασίας της οποίας οι πιστωτικές μονάδες (Ε(ΙΤ5) 
ορίζονται σε 30. 

Το αναλυτικό πρόγραμμα σπουδών διαμορφώνεται 
ως εξής: 


ΚΩΔΙΚΟΣ 

ΜΑΘΗΜΑΤΑ 

ΤΥΠΟΣ 

ΜΑΘΗΜΑΤΟΣ 

ΕΘΤ5 


Α ΕΞΑΜΗΝΟ: ΒΙΟ-ΪΑΤΡΙΚΕΣ ΚΑΙ ΜΟΡΙΑΚΕΣ ΕΠΙΣΤΗΜΕΣ 



Α1 

Μοριακή Βιολογία 

Υ/Θ-Π 

2 

Α2 

Κλινική και Μοριακή Γενετική 

Υ/Θ-Π 

2 

Α3 

Κλινική και Μοριακή Κυτταρολογία 

Υ/Θ 

2 

Α4 

Κλινική και Μοριακή Βιοχημεία 

Υ/Θ-Π 

2 

Α5 

Μοριακή Κυτταρογενετική 

Υ/Θ 

2 

Α6 

Κλινική Χημεία 

Υ/Θ-Π 

2 

Α7 

Μοριακή και Κλινική Φαρμακολογία 

Υ/Θ 

2 

Α8 

Κλινική και Εφαρμοσμένη Φυσιολογία 

Υ/Θ-Π 

2 

Α9 

Γενετική μικροβίων, παρασίτων και μυκήτων - 
Αντιμικροβιακή θεραπεία 

Υ/Θ-Π 

2 

Α10 

Μοριακή και κλινική ιολογία 

Υ/Θ 

2 

Α11 

Γονιδιωματική και Πρωτεωμική στην προγνωστική Ιατρική 

Υ/Θ-Π 

2 

Α12 

Βιοτεχνολογία και εφαρμογές της 

Υ/Θ 

2 

Α13 

Βιοστατιστική - Βιοπληροφορική 

Υ/Θ-Π 

2 

Α14 

Υγιεινή και ασφάλεια εργασίας - Υγιεινή υδάτων, αέρα, 
εδάφους - Μηχανισμοί μεταλλαξιγένεσης - καρκινογένεσης 

Υ/Θ-Π 

2 

Α15 

Πρόγραμμα μαζικού πληθυσμιακού ελέγχου για την 
έγκαιρη διάγνωση και την πρόληψη παθολογικών 
καταστάσεων. Είσοδος στην αγορά εργασίας - Εργασιακές 
σχέσεις 

Υ/θ 

2 


ΣΥΝΟΛΟ Α' ΕΞΑΜΗΝΟΥ 


30 Ε0Τ5 






Β ΕΞΑΜΗΝΟ: ΕΦΑΡΜΟΓΕΣ ΣΤΗΝ ΥΓΕΙΑ 



Β1 

Βιο-Ιατρικές εφαρμογές στην υγεία 

Υ/Θ-Π 

2 

Β2 

Μοριακή προ- και μετα-γεννητική διάγνωση ασθενειών - 
Συμμετρίες και Μοριακή θερμοδυναμική βιομορίων 

Υ/θ 

4 

Β3 

Κύτταρο- και Ιστο-καλλιέργειες - θρεπτικά υλικά 

Υ/θ-Π 

2 

Β4 

Βιοτεχνολογία - ϋΝΑ - Διαγονιδιακά ζώα 

Υ/θ 

2 

Β5 

Βιοηθική στην ιατρική - Κλωνοποίηση κά 

Υ/Θ 

2 

Β6 

Γονιδιακή θεραπεία και 
οι βιο-ιατρικές εφαρμογές της 

Υ/Θ 

2 

Β7 

Ανοσοβιολογία - Ανοσογενετική και ασθένειες 

Υ/Θ-Π 

2 

Β8 

Ογκολογία - Αντικαρκινική θεραπεία 

Υ/Θ 

2 

Β9 

Διαγνωστική ανοσοϊστοχημεία 

Υ/Θ-Π 

2 

ΒΙΟ 

Ανατομική - Ιστολογία 

Υ/Θ-Π 

2 

Β11 

Επιγενετική - Φαρμακογονιδιωματική 

Υ/Θ 

2 

Β12 

Βιοιατρικές και Μοριακές Τεχνικές - Τεχνολογία συναφών 
οργάνων 

Υ/Θ-Π 

2 

Β13 

Δημιουργία - χρήση ερευνητικής πατέντας 

Ανάπτυξη δεξιοτήτων στις μοριακές επιστήμες 

Υ/Θ 

2 

Β14 

Σχεδιασμός και Ανάπτυξη ερευνητικού πρωτοκόλλου - 
Ανίχνευση διεθνούς βιβλιογραφίας - Συγγραφή και 
δημοσίευση επιστημονικών εργασιών 

Υ/Θ-Π 

2 


ΣΥΝΟΛΟ Β' ΕΞΑΜΗΝΟΥ 


30 Ε0Τ5 






Γ'ΕΞΑΜΗΝΟ: ΠΡΑΚΤΙΚΗ ΑΣΚΗΣΗ 



Γ1 

Πρακτική άσκηση και εκπαίδευση: 

1) στις διαδικασίες ανάπτυξης-προσαρμογής στις διάφορες 
διαγνωστικές ανάγκες, 

2) στον ποιοτικό έλεγχο και 

3) στην εφαρμογή εργαστηριακών τεχνικών 

Υ/Θ-Π. 

Υ/Θ-Π. 

Υ/Θ-Π. 

10 

10 

10 


ΣΥΝΟΛΟ Γ' ΕΞΑΜΗΝΟΥ 


30 Ε0Τ5 






ΔΈΞΑΜΗΝΟ: ΕΚΠΟΝΗΣΗ ΔΙΠΛΩΜΑΤΙΚΗΣ 



Δ1 

Εκπόνηση Μεταπτυχιακής Διπλωματικής εργασίας (Μ.Δ.Ε.) 

Π ή Θ ή Μ 

30 Ε0Τ5 






ΣΥΝΟΛΟ Δ' ΕΞΑΜΗΝΟΥ 


30 Ε0Τ5 






ΓΕΝΙΚΟ ΣΥΝΟΛΟ ΜΕΤΑΠΤΥΧΙΑΚΩΝ ΣΠΟΥΔΩΝ 


120 Ε0Τ5 


Υ= Υποχρεωτικό, Θ= Θεωρητκό, Π=Πρακτικό μάθημα με εργαστηριακές ή κλινικές ασκήσεις 
Μ= Μετα-αναλυτική Ε0Τ5: ΕυΐΌρθθπ ΟθάίΐΤΐ'ΒηΒίθΐ'5γ5ΐθΐη 

Τα μαθήματα των δύο πρώτων εξαμήνων ομαδοποι- 
ούνται σε ενότητες στις οποίες και θα εξετασθούν ενιαία 
οι υποψήφιοι φοιτητές του ΔΠΜΣ ως εξής: 

Α' Εξάμηνο σπουδών (Σύνολο 30 ΠΜ) 

Ενότητα 1: Μαθήματα Α1, Α3 και Α5. 

Ενότητα 2: Μαθήματα Α4, Α6, Α7. 

Ενότητα 3: Μαθήματα Α2, Α8. 

Ενότητα 4: Μαθήματα Α9 και Α10. 

Ενότητα 5: Μαθήματα Α11, Α12 καιΑ13. 

Ενότητα 6: Μαθήματα Α14 και Α15. 

Β' Εξάμηνο σπουδών (Σύνολο 30 ΠΜ) 

Ενότητα 1: Μαθήματα Β1, Β7 και Β9. 

Ενότητα 2: Μαθήματα Β2, Β3 και Β12. 

Ενότητα 3: Μαθήματα Β4, Β5 και ΑΒ6. 

Ενότητα 4: Μαθήματα Β8, Β10 και Β11. 

Ενότητα 5: Μαθήματα Β13 και Β14. 

Γ' Εξάμηνο σπουδών (Σύνολο 30 ΠΜ) 

Ενότητα 1: Μαθήματα Γ1. 

Ενότητα 2: Μαθήματα Γ2. 

Ενότητα 3: Μαθήματα Γ3. 

Το ωρολόγιο πρόγραμμα, οι διδακτικές ώρες, η γλώσ¬ 
σα διδασκαλίας του προγράμματος (εκτός της ελληνικής 
μπορεί να είναι και η αγγλική) καθώς και οι πιστωτικές 
μονάδες του κάθε μαθήματος και της Μ.Δ.Ε. καθορίζο¬ 
νται σύμφωνα με το άρθρο 14 του ν. 3374/2005. 

Προς διευκόλυνση των εργαζόμενων μεταπτυχιακών 
φοιτητών -που αποτελούν και την πλειοψηφία- τα μαθή¬ 
ματα θα γίνονται κυρίως τα Σαββατοκύριακα και ένα μέ¬ 
ρος -όπως ορίζει ο νόμος- ηλεκτρονικά εξ αποστάσεως. 
Η έναρξη των μαθημάτων ορίζεται στις 15.00 τις καθη¬ 
μερινές, εκτός Παρασκευής, Σαββάτου και Κυριακής που 
αρχίζει στις 09.00 και η λήξη των μαθημάτων στις 20.00. 

Στην αρχή κάθε εξαμήνου καταρτίζεται το ωρολόγιο 
πρόγραμμα του εξαμήνου και λαμβάνεται πρόνοια, αφού 
οι περισσότεροι από τους μεταπτυχιακούς φοιτητές εί¬ 
ναι εργαζόμενοι, οι ώρες που θα πραγματοποιούνται τα 
μαθήματα και τα σεμινάρια θα είναι απογευματινές και 
οι ημέρες διεξαγωγής τους κυρίως Σαββατοκύριακα ή 
αργίες. 

Κάθε μάθημα διδάσκεται από έναν ή περισσότερους 
διδάσκοντες. Σε κάθε ενότητα μαθημάτων ορίζεται από 
την ΕΔΕ ένας/μια διδάσκων/ουσα ως υπεύθυνος/η / συ- 
ντονιστής/τρια του μαθήματος. 

Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(ΓθροΓΐ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 

Οι όροι αξιολόγησης σε κάθε μάθημα γνωστοποιού¬ 
νται κατά την έναρξη της διδασκαλίας του μαθήματος 
από το μέλος ΔΕΠ - υπευθύνου/συντονιστή του μαθή¬ 
ματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 


1 )Τα μαθήματα του χειμερινού εξαμήνου εξετάζονται 
τον Δεκέμβριο (1 η εξεταστική) και τον Σεπτέμβριο (2η 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1 η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

1) Το θέμα της εργασίας για τα μαθήματα του εαρινού 
εξαμήνου δίνεται από τον διδάσκοντα τέλη Ιανουάριου 
και η παράδοση της εργασίας γίνεται από τον φοιτητή 
έως τέλη Απριλίου (1 η εξεταστική). 

2) Το θέμα της εργασίας για μάθημα του χειμερινού 
εξαμήνου δίνεται από τον διδάσκοντα τον Σεπτέμβριο 
και η παράδοση της εργασίας γίνεται έως τις τέλη Νο¬ 
εμβρίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης παραδίδο- 
νται από τον διδάσκοντα για φύλαξη στη Γραμματεία 
του Δ.Π.Μ.Σ. Ο χρόνος διενέργειας και η διάρκεια των 
εξεταστικών περιόδων του Δ.Π.Μ.Σ. θα καθορίζονται 
από την Ε.Δ.Ε. του Δ.Π.Μ.Σ. 

Για τη διδασκαλία με μέσα εξ' αποστάσεως εκπαίδευ¬ 
σης αυτή δεν ξεπερνά το τριάντα πέντε τοις εκατό (35%). 
Οι τρόποι και τα μέσα διεξαγωγής της εξ' αποστάσεως 
εκπαίδευσης είναι η διαδραστική, ηχητικά και με εικό¬ 
να, χρήση της ιστοσελίδας «Συνέργεια» (ήΐΐρ\\:$γηθΐ·ς|ί3. 
ΓΐθθΙΐή.άυΐΓι.ςήτου ηλεκτρονικού κέντρου του Δ.Π.Θ., η 
οποία προσφέρει πολύ αξιόλογες δυνατότητες, όπως η 
άμεση διαδραστική διδασκαλία, με διαφάνειες, εικόνες 
και ταινίες, με δυνατότητα γραπτής και ηχητικής πα¬ 
ρέμβασης, με έλεγχο παρουσιών από τη γραμματέα ή 
το διδάσκοντα, με δυνατότητα ερωτοαπαντήσεων και 
εξετάσεων. 

Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. Επιτρέ¬ 
πονται μέχρι δύο (2) απουσίες (μία δικαιολογημένη και 
μία αδικαιολόγητη) σε κάθε μάθημα. Στην περίπτωση 
που ο αριθμός απουσιών είναι μεγαλύτερος των δύο (2) 
και οι λόγοι απουσίας είναι σοβαροί (εξαιρουμένων των 
επαγγελματικών υποχρεώσεων), τότε μετά από αίτηση 
του/της ενδιαφερόμενου/ης μεταπτυχιακού φοιτητή/ 
τριας η περίπτωση εξετάζεται από την Συντονιστική 
Επιτροπή του Δ.Π.Μ.Σ., η οποία εγκρίνει ή όχι το αίτημα 
και εισηγείται στη Συνέλευση του τμήματος ή την Ε.Δ.Ε. 
για την τελική έγκριση. Σε περίπτωση που ο αριθμός 
των παρουσιών αυτών δεν επιτευχθεί, ο/η φοιτητής/τρια 
θεωρείται αποτυχών στο μάθημα αυτό. 

Στις περιπτώσεις εισαγωγής νέων μεταπτυχιακών 
φοιτητών/τριών, για τους/τις οποίους/ες -σύμφωνα με 
την απόφαση της Ε.Δ.Ε.- απαιτείται η παρακολούθηση 
προπτυχιακών μαθημάτων, αυτοί/ές οι μεταπτυχιακοί/ές 
φοιτητές/ τριες οφείλουν να τα παρακολουθήσουν πριν 
ή κατά τη διάρκεια των δύο πρώτων εξαμήνων λειτουρ¬ 
γίας του Δ.Π.Μ.Σ. Οι όροι παρακολούθησης και εξέτασης 
στα προπτυχιακά μαθήματα είναι όμοιοι με τα ισχύοντα 
για τους προπτυχιακούς φοιτητές. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επίδο¬ 
σης των μεταπτυχιακών φοιτητών/τριών ορίζεται από το 
μηδέν (0) ως το δέκα (10): Άριστα από οκτώ και πενήντα 

(8.50) μέχρι δέκα (10), Λίαν καλώς από έξι και πενήντα 

(6.50) ως και οκτώ και σαράντα εννέα (8,49), Καλώς από 
πέντε (5) ως και έξι και σαράντα εννέα (6,49). Η αντίστοι¬ 
χη κλίμακα βαθμολογίας Ε(ΙΤ5 έχει ως εξής: Α (10-9), Β 
(8), Ζ (7), Ό (6), Ε (5), Ρ (4-0 αποτυχία). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο τελικός βαθμός του Δ.Μ.Σ. καθορίζεται από τους 
βαθμούς των μαθημάτων του Προγράμματος και τον 
βαθμό της μεταπτυχιακής εργασίας με τρόπο που καθο¬ 
ρίζεται στον οικείο Κανονισμό Λειτουργίας του Δ.Π.Μ.Σ. 
Ο τελικός βαθμός πτυχίου (100%) θα υπολογίζεται σε 
ποσοστό κατά 60% των βαθμολογιών από τα 14 εξετα¬ 
ζόμενα μαθήματα-ενότητες (7 ενότητες του Α'εξαμήνου 
σε ποσοστό 20% επί του συνολικού βαθμού πτυχίου, 6 
ενότητες του Β' εξαμήνου σε ποσοστό 20% και 3 ενό¬ 
τητες του Γ' εξαμήνου πάλι σε ποσοστό 20% επί του 
συνολικού βαθμού πτυχίου) και επιπλέον κατά 40% επί 
του συνολικού βαθμού του πτυχίου που θα προέρχεται 
από το βαθμό της πτυχιακής εργασίας, όπου όμως θα 
προσμετράται και η όλη ερευνητική προσπάθεια του 
μεταπτυχιακού φοιτητή, η ύπαρξη ανακοινώσεων και 
δημοσιεύσεων σε επιστημονικά περιοδικά και ό,τι άλλο 
κρίνεται απαραίτητο από την ΣΕ μετά από πρότασή της 
και έγκριση αυτής από την Ε.Δ.Ε. 

Ο βαθμός του Δ.Μ.Σ. με ευθύνη της Γραμματείας του 
ΔΠΜΣ καταχωρείται στον ατομικό φάκελο του/της φοι- 
τητή/τριας. 

Άρθρο 11 

Εκπόνηση Διπλωματικής εργασίας 

Ο/Η μεταπτυχιακός φοιτητής/τρια υποχρεούται ατο¬ 
μικά να εκπονήσει και με επιτυχία να υποστηρίξει δη¬ 
μόσια τη μεταπτυχιακή διπλωματική του εργασία το Δ' 
εξάμηνο σπουδών. Το θέμα της πρέπει να εντάσσεται 
στο αντικείμενο του Δ.Π.Μ.Σ. και να αξιοποιεί τις γνώ¬ 
σεις που αποκτήθηκαν στα μαθήματα του Δ.Π.Μ.Σ. και 
σε συγκεκριμένες εφαρμογές. Σχετικά με την ανάληψη, 
εκπόνηση και υποστήριξη της Διπλωματικής εργασίας 
ορίζονται τα εξής: 

1. Αίτηση - Υποβολή θέματος 

Ο/Η μεταπτυχιακός /ή φοιτητής/τρια έχει δικαίωμα 
υποβολής θέματος Δ.Ε. εφόσον έχει ολοκληρώσει με 
επιτυχία όλα τα μαθήματα των δύο πρώτων εξαμήνων. 

Μέχρι το τέλος του μήνα Ιανουάριου του Γ' εξαμή¬ 
νου υποβάλλει αίτηση, στην οποία αναγράφεται ο 


προτεινόμενος τίτλος της διπλωματικής εργασίας, ο/η 
προτεινόμενος/η επιβλέπων/ουσα και επισυνάπτεται 
περίληψη της προτεινόμενης εργασίας στη Γραμματεία 
του Δ.Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Μ.Δ.Ε. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ουσα αυτής 
και συγκροτεί την τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. Κάθε μέλος ΔΕΠ των συνεργα- 
ζόμενων τμημάτων του Δ.Π.Μ.Σ. μπορεί να αναλάβει, ως 
επιβλέπων έως τρεις (3) διπλωματικές εργασίες. Η επί¬ 
βλεψη μεταπτυχιακών διπλωματικών εργασιών μπορεί 
να ανατεθεί και σε μέλη ΔΕΠ άλλου τμήματος ή ιδρύ¬ 
ματος. Το ποσοστό των αναθέσεων σε μέλη ΔΕΠ άλλων 
τμημάτων ή ιδρυμάτων δεν θα υπερβαίνει το 40% των 
συνολικών Μ.Δ.Ε. που ανατίθενται ανά έτος. 

Τα θέματα όλων των εργασιών πρέπει να είναι πρω¬ 
τότυπα και αυτό θα εξασφαλίζεται από την ανίχνευση 
της διεθνούς βιβλιογραφίας. Την κύρια ευθύνη για την 
πρωτοτυπία του θέματος και την πορεία της εργασίας 
έχει ο επιβλέπων. Ο επιβλέπων καθορίζει το θέμα της 
Μ.Δ.Ε., κατευθύνει τον ΜΦ στην επιτέλεση του έργου 
του και επιβλέπει την πρόοδό του. Υποχρέωση του επι- 
βλέποντα είναι επίσης να εξασφαλίζει τις απαραίτητες 
προϋποθέσεις για την ομαλή διεξαγωγή της εργασίας. Ο 
επιβλέπων έχει την ευθύνη της επιλογής του φοιτητή που 
θα επιβλέψει και έχει δικαίωμα να διακόψει την εκπόνη¬ 
ση μιας Μ.Δ.Ε. μέσα στον πρώτο μήνα από την έναρξή 
της, όταν τεκμηριωμένα αποδεικνύεται ότι ο φοιτητής 
δεν μπορεί να ανταπεξέλθει στις απαιτήσεις της Μ.Δ.Ε. 
Σε περίπτωση συνεργασίας του μέλους ΔΕΠ με επιστή¬ 
μονες άλλων Πανεπιστημίων, Ερευνητικών Ιδρυμάτων, 
Πανεπιστημιακών Κλινικών ή Νοσοκομείων, ή μονάδων 
εξωσωματικής τμήμα ή το σύνολο της ΜΔΕ μπορεί να 
πραγματοποιηθεί στον Αντίστοιχο ερευνητικό ή εργα¬ 
στηριακό χώρο. 

Αλλαγή ή τροποποίηση του θέματος της Μ.Δ.Ε. μπορεί 
να γίνει μόνο σε περίπτωση που υπάρχει σύμφωνη γνώ¬ 
μη του επιβλέποντος, αιτιολογημένη θετική Εισήγηση 
της ΣΕ και επικύρωση από την ΕΔΕ. Σε κάθε περίπτω¬ 
ση, οποιαδήποτε αλλαγή ή τροποποίηση θα πρέπει να 
γίνεται εντός 1 μηνάς από την έναρξη της Μ.Δ.Ε. Στην 
περίπτωση αυτή, ο ελάχιστος χρόνος αρχίζει να μετρά¬ 
ει πάλι από την αρχή, από την ημέρα της αίτησης του 
ασκούμενου προς την ΣΕ. Άλλες ειδικές περιπτώσεις, π.χ. 
πρόωρος ή ανεπιτυχής τερματισμός της Μ.Δ.Ε., αλλαγή 
του επιβλέποντα μετά από αίτημα του φοιτητή, κτλ συ- 
ζητούνται μεταξύ του φοιτητή και της ΣΕ ή της ΕΔΕ μετά 
από σχετική εισήγηση της ΣΕ προς την ΕΔΕ. 

3. Παρουσίαση και ολοκλήρωση της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστηρίξει ενώπιον της εξεταστικής επιτροπής. 

Τα μέλη της Τριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα 
με το γνωστικό αντικείμενο του Δ.Π.Μ.Σ. Έτσι μετά την 
εκπόνηση της Μ.Δ.Ε. ο/η μεταπτυχιακός/ή φοιτητής/ 
τρία υποβάλλει στον επιβλέποντα και στα άλλα δύο μέλη 
της Τριμελούς Εξεταστικής Επιτροπής αντίγραφα της 
τελικής Μεταπτυχιακής Διπλωματικής Εργασίας. Εφό¬ 
σον υπάρχει θετική κρίση από την Τριμελή Εξεταστική 
Επιτροπή, ορίζεται η ημερομηνία της προφορικής εξέτα¬ 
σης - παρουσίασης στο χρονικό διάστημα της ανωτέρω 
παραγράφου. Η έκταση και το βάθος της προφορικής 
εξέτασης κατά την υποστήριξη είναι ανάλογα της μορ¬ 
φής παρουσίασης της εργασίας. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη συνέλευση του τμήματος. 

Η αξιολόγηση της Μ.Δ.Ε. βασίζεται σε ένα σύνολο κα¬ 
νόνων ποιότητας που θεσπίζει το Δ.Π.Μ.Σ. και περιλαμ¬ 
βάνουν την τυχόν πρωτότυπη ή καινοτόμο συνεισφορά 
της, την τυχόν ύπαρξη δημοσιεύσεων σε έγκυρα διεθνή 
περιοδικά ή συνέδρια καθώς και τον χαρακτήρα της ερ¬ 
γασίας: Θεωρητικός, Εργαστηριακός, Υπολογιστικός ή 
βιβλιογραφικός. 

Κατά την παρουσίαση - υποστήριξη της Μ.Δ.Ε., η Εξε¬ 
ταστική Επιτροπή συντάσσει και υπογράφει Πρακτικό 
Δημόσιας Παρουσίασης της ΜΔΕ στο οποίο αναγράφο¬ 
νται τυχόν παρατηρήσεις ή σχόλια καθώς και ο τελικός 
βαθμός. Η βαθμολογική κλίμακα αξιολόγησης της ΜΔΕ 
ορίζεται από 0 μέχρι 10. Ελάχιστος προβιβάσιμος βαθμός 
θεωρείται το 5. Κατόπιν της έγκρισής της από την Επι¬ 
τροπή, αναρτάται υποχρεωτικά στον διαδικτυακό τόπο 
της οικείας σχολής. Στην περίπτωση αρνητικής κρίσης 
υπάρχει η δυνατότητα επανυποβολήςτης μετά από δύο 
μήνες, αφού βελτιώσει την εργασία ο/η μεταπτυχιακός/ή 
φοιτητής/τρια σύμφωνα με τις παρατηρήσεις της Ε.Ε. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ουσα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών. 

Πλήρες αντίγραφο της Μ.Δ.Ε. (μαζί με τυχόν διορθώ¬ 
σεις ή συμπληρώσεις) υποβάλλεται, μετά την αποδοχή 
της, στη βιβλιοθήκη του Δ.Π.Θ. και σε ηλεκτρονική μορ¬ 
φή πιθανόν στο ηλεκτρονικό αρχείο που διατηρείται στο 
Τμήμα. Οι Διπλωματικές εργασίες αποτελούν ιδιοκτησία 
του Δ.Π.Μ.Σ., το οποίο διατηρείτο δικαίωμα της χρήσης 
και αναπαραγωγής τους για διδακτικούς και ερευνητι¬ 
κούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπουδαί¬ 
ου λόγου, είναι δυνατή η αντικατάσταση του/της επι- 
βλέποντα/ουσας ή μέλους τηςΤριμελούς Εξεταστικής 
Επιτροπής μετά από απόφαση της Ε.Δ.Ε. του Δ.Π.Μ.Σ. 

Όσον αφορά την έκταση, τη γραμματοσειρά, τον τρό¬ 
πο συγγραφής και οτιδήποτε άλλο σχετικό με τη δομή 
της Μ.Δ.Ε., αποφασίζει η Ε.Δ.Ε. 


Η μεταπτυχιακή διπλωματική εργασία είναι πρωτότυ¬ 
πη εργαστηριακή ή θεωρητική εργασία. 

Η εργαστηριακή μεταπτυχιακή διπλωματική εργασία 
είναι πειραματική ερευνητική εργασία και περιλαμβάνει 
την πρακτική εξάσκηση σε εργαστηριακές ή/και υπολο¬ 
γιστικές τεχνικές, την οργάνωση πειραματικών πρωτο¬ 
κόλλων, την κατανόηση της επιστημονικά τεκμηριωμέ¬ 
νης ερευνητικής πρακτικής, τη χρήση βιβλιογραφίας και 
την ανάλυση αποτελεσμάτων. 

Η θεωρητική ή ηλεκτρονική ή ανασκοπική μεταπτυχι¬ 
ακή διπλωματική εργασία αποτελεί προϊόν συνθετικού 
έργου του ΜΦ το οποίο συμπυκνώνει τη γνώση σε ένα 
ευρύ γνωστικό πεδίο της έρευνας των Βιο-Ιατρικών και 
των Μοριακών Επιστημών. Θεωρητική εργασία μπορεί 
να είναι και μία μετα-αναλυτική μελέτη ή μία εμπεριστα¬ 
τωμένη βιβλιογραφική ανασκόπηση. 

Η Μ.Δ.Ε. μπορεί να εκπονηθεί: 

α) στο Τμήμα Ιατρικής με επίβλεψη μελών ΔΕΠ του 
τμήματος ή σε άλλο ομοειδές Τμήμα ΑΕΙ της Ελλάδας, 
β) στο Τμήμα Τεχνολόγων Ιατρικών Εργαστηρίων του 
ΑλεξάνδρειουΤΕΙ Θεσσαλονίκης ή σε άλλο ομοειδές Τμή¬ 
μα ΤΕΙ της Ελλάδας, γ) σε Ερευνητικό Ινστιτούτο στην 
Ελλάδα ή στο Εξωτερικό, δ) στο εξωτερικό σε πανεπι¬ 
στήμια μετά οποία έχει συνάψει συμφωνίεςτοΤμήμα Ια¬ 
τρικής μέσω του Ευρωπαϊκού Προγράμματος Σωκράτης 
(5οεΓ3ΐθ5/ΕΓ35ΐηυ5) και ε) σε πανεπιστήμια ή ερευνητικά 
ινστιτούτα ή μονάδες εξωσωματικής άλλων χωρών. 

Το κείμενο της Μ.Δ.Ε. πρέπει να πληροί τις προδιαγρα¬ 
φές και τη δομή μιας επιστημονικής εργασίας δηλαδή 
να περιλαμβάνει περιγραφή του θέματος της εργασίας, 
περιγραφή των πορισμάτων - αποτελεσμάτων της ερ¬ 
γασίας, τη μεθοδολογία, παραδοχές, βιβλιογραφία και 
άλλα τυχόν αναγκαία υποστηρικτικά ή επεξηγηματικά 
στοιχεία (αναγκαία σχήματα, διαγράμματα, φωτογραφίες 
εικόνες κτλ.). 

Συντάσσεται στην ελληνική γλώσσα και συνοδεύε¬ 
ται από μια σύντομη περίληψη 300 λέξεων περίπου σε 
γλώσσας της Ευρωπαϊκής Ένωσης (π.χ. στην αγγλική ή 
γαλλική ή γερμανική γλώσσα). Μετά από συνεννόηση 
με τον επιβλέποντα η συγγραφή της μπορεί να γίνει σε 
άλλη γλώσσα (π.χ. αγγλική ή γαλλική ή γερμανική) και 
να περιλαμβάνει εκτεταμένη περίληψη στην ελληνική. Η 
έκταση της εργασίας μπορεί να είναι από 12.000-15.000 
λέξεις. Σε κάθε περίπτωση θα περιλαμβάνεται περίληψη 
της εργασίας στην ελληνική και αγγλική γλώσσα. 

Άρθρο 12 
Πρακτική Άσκηση 

Την Πρακτική Ασκηση (Π.Α.) συντονίζει ο/η υπεύ¬ 
θυνος/η Πρακτικής Ασκησης από κοινού με τους/τις 
υπευθύνους/ες και τους/τις επόπτες/τριες, οι οποίοι/ες 
προέρχονται κυρίως από τα τμήματα του Δ.Π.Μ.Σ. 

Η Π.Α. υλοποιείται σε ποικίλους χώρους και φορείς, 
ιδιωτικούς και δημόσιους όπως ΑΕΙ, ΤΕΙ, Ερευνητικά Κέ¬ 
ντρα, Ιδρύματα Επιστημονικά, Νοσοκομεία, Ιατρεία και 
Εργαστήρια, δημόσια και ιδιωτικά. 

Προϋπόθεση για να συμμετέχει ο/η μεταπτυχιακός/ή 
φοιτητής/τρια στην ΠΑ είναι να μην οφείλει κανένα μά¬ 
θημα του Δ.Π.Μ.Σ. μετά και από την επαναληπτική εξε¬ 
ταστική του Σεπτεμβρίου που προηγείται της ΠΑ. 

Η ΠΑ αντιστοιχεί σε 30 πιστωτικές μονάδες (Ε.Ο.Τ.5.)., 
οι οποίες εκφράζουν στο σύνολό τους τη βαρύτητα των 
υποχρεώσεων του/της φοιτητή/τριας για την ολοκλήρω¬ 
ση κάθε μέρους που την απαρτίζει σε συνάρτηση με τη 
χρονική διάρθρωσή της, όπως αναλύεται στη συνέχεια. 

Ο/η μεταπτυχιακός φοιτητής/τρια για να συγκεντρώ¬ 
σει τις παραπάνω μονάδες θα πρέπει να ολοκληρώσει 
το πρόγραμμα της πρακτικής άσκησης με επιτυχία. Η μη 
επιτυχής ολοκλήρωση συνεπάγεται την υποχρέωση του 
φοιτητή να επαναλάβει την Πρακτική Άσκηση ή μέρος 
αυτής. Για την βαθμολογία της Π.Α. ισχύει η ίδια κλίμακα 
με την οποία αξιολογούνται οι μεταπτυχιακοί φοιτητές/ 
τριες στα μαθήματα του Δ.Π.Μ.Σ. (0-10). Ως ανεπιτυχής 
θεωρείται η αξιολόγηση του/της μεταπτυχιακού φοιτη- 
τή/τριας από τον/την επόπτη/τρια του με βαθμό μικρό¬ 
τερο της βάσης (5). 

Η κατανομή των φοιτητών/τριών στους χώρους πρα¬ 
κτικής άσκησης και η κατανομή τους στους/στις επό- 
πτες/τριες γίνεται από τον υπεύθυνο Πρακτικής Άσκησης 
σε συνεργασία με τους/τις επόπτες/τριες του Δ.Π.Μ.Σ. 

Μετά τον προσδιορισμό του χώρου πρακτικής άσκη¬ 
σης του/της μεταπτυχιακού φοιτητή/τριας, ο/η επόπτης/ 
τρία πραγματοποιεί την πρώτη επαφή με τον/την υπεύ¬ 
θυνο/η του φορέα στον οποίο θα πραγματοποιηθεί η 
πρακτική άσκηση, προκειμένου να συνεννοηθεί για το 
γενικότερο πλαίσιο υλοποίησης της πρακτικής. 

Στη συνέχεια, ο/η επόπτης/τρια συντάσσει έγγραφο 
προς τον συγκεκριμένο φορέα στο οποίο αναφέρονται 
τα στοιχεία του/της φοιτητή/τριας, οι ημερομηνίες και το 
χρονικό εύρος της πρακτικής άσκησης, το αντικείμενο 
εργασίας του/της φοιτητή/τριας (τι θα κάνει και με ποιο 
τρόπο), καθώς και οι διευθύνσεις (σταθερό τηλέφωνο, κι¬ 
νητό και ηλεκτρονική διεύθυνση) του/της επόπτη/τριας 
και του/της φοιτητή/τριας για ενδεχόμενες επικοινωνίες. 
Αντίγραφο του εγγράφου αυτού καθώς και τυχόν απά¬ 
ντησης του φορέα και όποια άλλη αλληλογραφία κατα¬ 
τίθεται στη Γραμματεία του Δ.Π.Μ.Σ. και ενσωματώνεται 
στον φάκελο του/της φοιτητή/τριας. 

Η διάρθρωση των δράσεων της ΠΑ προκειμένου αυτή 
να ολοκληρωθεί έχει ως εξής: 

- Διαλέξεις-Σεμινάρια -Εργαστήρια (25 ώρες). 

- Σχεδιασμός του προγράμματος από τον/την φοιτητή/ 
τρία και συνεδρίες ανατροφοδότησης με τον/την επό- 
πτη/τρια (25 ώρες). 

- Υλοποίηση διάρκειας 20-24 εβδομάδων (150 ώρες). 

-Τελική συγγραφή εργασίας (50 ώρες) 

- Αξιολόγηση της Π.Α. από τον/την επόπτη/τρια. 

Πριν την έναρξη της Π.Α. στον φορέα υλοποίησής της 

ο/η επόπτης/τρια πραγματοποιεί συναντήσεις με τον/ 
την φοιτητή/τρια ή με όλη την ομάδα των φοιτητών/ 
τριών, της οποίας έχει την ευθύνη, με σκοπό να καθο¬ 
δηγήσει τους/τις φοιτητές/τριες και να προετοιμάσει 
μαζί τους το σχεδίασμά της δράσης που θα υλοποιηθεί. 
Συγκεκριμένα η διαδικασία αυτή περιλαμβάνει: 

•Την ενημέρωση για το γενικό περιεχόμενο και τους 
στόχους του προγράμματος πρακτικής άσκησης και τον 
προσδιορισμό των μορφών και των τρόπων επικοινωνί¬ 
ας φοιτητή/τριας με τον/την επόπτη/τρια. 


• Την ενημέρωση για τα γενικά χαρακτηριστικά του 
χώρου ή των χώρων πρακτικής άσκησης. 

•Την καθοδήγηση του/την φοιτητή/τρια για την πρώτη 
καταγραφή των συνθηκών του συγκεκριμένου χώρου 
και την κατάρτιση του οργανογράμματος του. 

• Τις κατευθύνσεις για τον γενικό σχεδίασμά του προ¬ 
γράμματος. 

•Την καθοδήγηση για τη δομή και το περιεχόμενο της 
εργασίας την οποία πρέπει ο/η φοιτητής/τρια να παρα- 
δώσει. 

•Την ενημέρωση για τα κριτήρια αξιολόγησης της ερ¬ 
γασίας του/της φοιτητή/τριας τα οποία αφορούν: 

α) την αρτιότητα παρουσίασης του σχεδιασμού του 
προγράμματος, 

β) την υλοποίηση, 

γ) τις παραμέτρους αξιολόγησης και αυτοαξιολόγησης, 

δ) τη γενικότερη εικόνα της εργασίας. 

Με την έναρξη της ΠΑ ο/η επόπτης/τρια από κοινού 
με τον/την φοιτητή/τρια καταθέτουν στη Γραμματεία του 
Δ.Π.Μ.Σ. Προκαταρκτική Φόρμα ΠΑ στην οποία αναφέ- 
ρεται η ημερομηνία έναρξης της ΠΑ, ο χώρος στον οποίο 
διενεργείται και η διάρκειά της. 

Οι φοιτητές/τριες προετοιμάζουν και καταθέτουν 
σχεδίασμά της πρακτικής τους στον/στην επόπτη/τρια, 
ο/η οποίος/α συζητείται και βελτιώνεται από κοινού. Ο/η 
επόπτης/τρια εγκρίνει την έναρξη της πρακτικής. 

Όλες οι ενδιάμεσες εκθέσεις του/της φοιτητή/τριας και 
οι παρατηρήσεις του/της επόπτη/τριας κρατούνται στον 
φάκελο του/της φοιτητή/τριας ο/η οποίος/α παραδίδε- 
ται στο τέλος της πρακτικής άσκησης στη Γραμματεία 
του Δ.Π.Μ.Σ. 

Ο/η επόπτης/τρια παρακολουθεί την υλοποίηση της 
ΠΑ του/της μεταπτυχιακού φοιτητή/τριας σε όλη τη δι- 
άρκειά της. 

Ο/η επόπτης/τρια παραλαμβάνει σε συγκεκριμένη 
ημερομηνία (προκαθορισμένη και γνωστοποιημένη 
στη Γραμματεία του Δ.Π.Μ.Σ. την τελική εργασία του/ 
της φοιτητή/τριας επί του συνόλου της οποίας κάνει τις 
παρατηρήσεις και διορθώσεις. Η εργασία αυτή περιλαμ¬ 
βάνει τις ενότητες σχεδιασμός, υλοποίηση και αξιολόγη¬ 
ση / αυτοαξιολόγηση. 

Για κάθε ενότητα της εργασίας πρέπει να τεκμηριώνε¬ 
ται θεωρητικά η επιλογή των μεθόδων που ακολουθήθη¬ 
καν και η ανάλυση των στοιχείων που παρουσιάζονται 
σε αυτή. Επιπλέον για τη φάση της υλοποίησης πρέπει να 
τεκμηριώνεται η πορεία εξέλιξης της δράσης με οποια¬ 
δήποτε μέθοδο, μέσα στα πλαίσια της επιστημονικής 
δεοντολογίας (φωτογραφικό υλικό, συνεντεύξεις κ.λπ.). 
Στη συνέχεια ο/η φοιτητής/τρια παραδίδει την τελική 
μορφή της εργασίας στον/στην επόπτη/τρια ο/η οποίος/ 
τρία και πραγματοποιεί την τελική αξιολόγησή της. 

Οι επόπτες/τριες έχουν την ευθύνη της συνολικής 
αξιολόγησης της πρακτικής άσκησης του/της κάθε με¬ 
ταπτυχιακού φοιτητή/τριας. 

Άρθρο 13 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 

βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Τα τμήματα εξασφαλίζουν στους μεταπτυχιακούς/κές 
φοιτητές/τριες με αναπηρία ή/και ειδικές εκπαιδευτικές 
ανάγκες προσβασιμότητα στα προτεινόμενα συγγράμ¬ 
ματα και την διδασκαλία ή άλλες διευκολύνσεις. Υπάρ¬ 
χουν ανελκτήρες (ασανσέρ) σε άλατα κτίρια και ράμπες 
εύκολης πρόσβασης για φοιτητές με αναπηρία, σε όλους 
τους χώρους στα αμφιθέατρα, στις βιβλιοθήκες και τα 
εργαστήρια. Ο τρόπος εξέτασης σε περιπτώσεις φοιτη¬ 
τών με διάφορα προβλήματα (π.χ. δυσλεξία) θα προ¬ 
σαρμόζεται ανάλογα (π.χ. θα διενεργούνται προφορικές 
εξετάσεις σε ανάλογες περιπτώσεις). 

Άρθρο 14 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία του ΔΠΜΣ, πριν την 
αξιολόγηση της διπλωματικής τους εργασίας, υπεύθυνη 
δήλωση ότι η διπλωματική εργασία αυτή δεν αποτελεί 
προϊόν λογοκλοπής ούτε στο σύνολο ούτε σε επιμέρους 
τμήματα αυτής. 

- Να καταβάλλουν τα τέλη φοίτησης, όπως ορίζεται 
στον παρόντα κανονισμό 

- Να σέβονται και να τηρούν τον Κανονισμό Μετα¬ 
πτυχιακών Σπουδών, τις αποφάσεις των οργάνων του 
Δ.Π.Μ.Σ., των συνεργαζόμενων τμημάτων και ιδρυμά¬ 
των, καθώς και την ακαδημαϊκή δεοντολογία. 

Άρθρο 15 

Τέλη φοίτησης 

Οι μεταπτυχιακοί/κές φοιτητές/τριες υποχρεούνται 
στην καταβολή τελών φοίτησης. Το ύψος των προβλε- 
πόμενων τελών φοίτησης για το σύνολο του προγράμ¬ 
ματος καθορίζεται στο ποσό των 4000,00 ευρώ, αλλά 
το ύψος τους θα αποφασίζεται κατ' έτος από την Ε.Δ.Ε. 
του Δ.Π.Μ.Σ. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση (1500,00€) κατά την 
εγγραφή του φοιτητή και οι άλλες δύο δόσεις πριν την 
έναρξη του 2ου και 3ου εξαμήνου από 1000,00€ αντί¬ 
στοιχα (για Δ.Π.Μ.Σ. διάρκειας τεσσάρων εξαμήνων) 
στις ημερομηνίες που ορίζονται από τη Γραμματεία. Η 
καταβολή των διδάκτρων γίνεται στον Ειδικό Αογαρια- 
σμό Κονδυλίων Έρευνας (Ε.Ά.Κ.Ε.) του Δ.Π.Θ. ο οποίος 
είναι αρμόδιος για τη διαχείρισή τους. Οι μεταπτυχια¬ 
κοί φοιτητές/τριες οφείλουν να έχουν εξοφλήσει όλες 
τις οικονομικές τους υποχρεώσεις καθώς επίσης και να 
μην απαλλάσσονται από τα τέλη φοίτησης, όπου αυτά 
προβλέπονται, οι φοιτητές/τριες Π.Μ.Σ. των οποίων το ει¬ 


σόδημα (ατομικό ή οικογενειακό) δεν υπερβαίνει το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής. Η απαλλαγή αυτή παρέχε¬ 
ται για την συμμετοχή σε ένα μόνο Π.Μ.Σ. 

Σε κάθε περίπτωση, οι απαλλασσόμενοι/ες φοιτητές/ 
τριες δεν θα πρέπει να ξεπερνούν το ποσοστό του τρι¬ 
άντα τοις εκατό (30%) του συνολικού αριθμού των φοι- 
τητών/τριών που εισάγονται στο Δ.Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς/ 
ές που έχουν το μικρότερο εισόδημα. 

Για την εφαρμογή της παρούσας παραγράφου λαμβά- 
νονται υπόψη από την Επιτροπή που συγκροτείται δυ¬ 
νάμει της περίπτωσης δ'της παραγράφου 3 του άρθρου 
31, τα εισοδήματα του τελευταίου φορολογικού έτους, 
για το οποίο κατά το χρόνο της επιλογής στο Δ.Π.Μ.Σ. 
έχει ολοκληρωθεί η εκκαθάριση φόρου, σύμφωνα με 
όσα ορίζονται στον Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται 
από τον/την ενδιαφερόμενο/η στο Τμήμα ύστερα από 
την ολοκλήρωση της διαδικασίας επιλογής των φοιτη- 
τών/τριών στο Δ.Π.Μ.Σ. και η οικονομική κατάσταση 
υποψηφίου/ας σε καμία περίπτωση δεν αποτελεί λόγο 
μη επιλογής σε Π.Μ.Σ. Όσοι λαμβάνουν υποτροφία από 
άλλη πηγή, δεν δικαιούνται απαλλαγή. 

Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παραγράφων 1 
έως 3 του άρθρου 35 του ν. 4485/2017 και των σχετικών 
προβλέψεων του Κανονισμού Μεταπτυχιακών Σπουδών 
συνιστά βαρύτατο πειθαρχικό παράπτωμα, που επισύρει 
την πειθαρχική ποινή της προσωρινής ή οριστικής από¬ 
λυσης, σύμφωνα με τα όσα ορίζονται στο π.δ. 160/2008 
(Α'220). 

Άρθρο 16 
Υποτροφίες 

Χορηγούνται υποτροφίες ή βραβεία αριστείας σε 
μεταπτυχιακούς/κές φοιτητές/τριες, το ύψος των οποί¬ 
ων καθορίζεται σύμφωνα με πρόταση του Δ/ντή του 
ΔΠΜΣ και απόφαση της της Ε.Δ.Ε. και βάσει αντικειμε¬ 
νικών κριτηρίων, όπως η χωρίς απουσίες φοίτηση, οι 
άριστες τελικές βαθμολογίες, η διεξαγωγή πειραματικών 
διπλωματικών εργασιών και η παράλληλη ανακοίνωση 
ή παρουσίασή τους σε πανελλήνια ή διεθνή συνέδρια, 
αλλά και η δημοσίευση της διπλωματικής εργασίας ή 
μέρους της σε διεθνώς αναγνωρισμένα επιστημονικά 
περιοδικά. Επιπρόσθετα θα λαμβάνεται σοβαρά υπόψη 
και η προσφορά υπηρεσιών προς το ΔΠΜΣ και αυτές 
πρέπει να εγγράφονται στον εγκεκριμένο προϋπολογι¬ 
σμό του Δ.Π.Μ.Σ. 

Το ύψος των υποτροφιών, τα δικαιολογητικά και η δι¬ 
αδικασία χορήγησης υποτροφιών και οι υποχρεώσεις 
και τα δικαιώματα των υποτρόφων καθορίζονται από 
την ΕΔΕ του ΔΠΜΣ. 

Άρθρο 17 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογρά¬ 
φεται από τον/την Πρύτανη, τον/την Πρόεδρο του τμή¬ 
ματος και τον/την Γραμματέα του τμήματος ή τους/τις 
νόμιμους/ες αναπληρωτές τους. Σε περίπτωση Διαπα- 
νεπιστημιακού Δ.Μ.Σ. στον τίτλο αναφέρονται τα Α.Ε.Ι. 
και τα τμήματα που απονέμουν το δίπλωμα, τα τυχόν 
εμβλήματα των ιδρυμάτων και υπογράφεται από τα αντί¬ 
στοιχα όργανα του ιδρύματος που έχει την διοικητική 
υποστήριξη του Δ.Π.Μ.Σ. 

Στον/Στην απόφοιτο/η του Δ.Π.Μ.Σ. μπορεί να χορη¬ 
γείται, πριν από την απονομή, βεβαίωση ότι έχει περα¬ 
τώσει επιτυχώς την παρακολούθηση του Προγράμματος. 
Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της 
υπουργικής απόφασης Φ5/89656/ΒΕ/13-8-2007 (Β' 
1466) και το οποίο αποτελεί ένα επεξηγηματικό έγγραφο 
που παρέχει πληροφορίες σχετικά με την φύση, το επίπε¬ 
δο, το γενικότερο πλαίσιο εκπαίδευσης, το περιεχόμενο 
και το καθεστώς των σπουδών, οι οποίες ολοκληρώθη¬ 
καν με επιτυχία και δεν υποκαθιστά τον επίσημο τίτλο 
σπουδών ή την αναλυτική βαθμολογία μαθημάτων που 
χορηγούν τα ιδρύματα. 

Άρθρο 18 

Διδακτικό προσωπικό 

Τη διδασκαλία των μαθημάτων στο Δ.Π.Μ.Σ. αναλαμ¬ 
βάνουν: 

α) Μέλη Δ.Ε.Π. των οικείων τμημάτων του ΔΠΜΣ. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. των 
οικείων Τμημάτων του ΔΠΜΣ. κάτοχοι διδακτορικού δι¬ 
πλώματος, εκτός αν το αντικείμενο είναι εξαιρετικής και 
αδιαμφισβήτητης ιδιαιτερότητας, για το οποίο δεν είναι 
δυνατή ή συνήθης η εκπόνηση διδακτορικής διατριβής. 

γ) Διδάσκοντες σύμφωνα με το π.δ. 407/1980 των οι¬ 
κείων τμημάτων του ΔΠΜΣ.. Σύμφωνα με τη διάταξη της 
παρ. 1 του άρθρου 36 του ν. 4485/2017: «Σε περίπτωση 
διατμηματικού ή διιδρυματικού Π.Μ.Σ., τουλάχιστον το 
εξήντα τοις εκατό (60%) των διδασκόντων προέρχεται 
από μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή διδάσκο¬ 
ντες σύμφωνα με το π.δ. 407/1980 (Α' 112) ή το άρθρο 19 
του ν. 1404/1983 (Α' 173) ή την παρ. 7 του άρθρου 29 του 
ν. 4009/2011, ή αφυπηρετήσαντα μέλη Δ.Ε.Π. των συνερ- 
γαζόμενων τμημάτων.Τα μέλη Ε.Ε.Π., Ε.ΔΙ.Π. και Ε.Τ.Ε.Π. 
πρέπει να είναι κάτοχοι διδακτορικού διπλώματος, εκτός 
αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής». 
Στις παρ. 3 και 4 του άρθρου 36 του ν. 4485/2017 κα¬ 
θορίζονται οι προϋποθέσεις αμοιβής των μελών ΔΕΠ. 
Συγκεκριμένα αναφέρονται τα εξής: «3. Προϋπόθεση 
για την αμοιβή μέλους Δ.Ε.Π. για τη συμμετοχή του σε 
Π.Μ.Σ., με τη μορφή μαθήματος, σεμιναρίου ή εργαστη¬ 
ρίου, αποτελεί η διδασκαλία χωρίς αμοιβή, επιπλέον των 
νομίμων υποχρεώσεώντου, ενός μαθήματος, σεμιναρίου 
ή εργαστηρίου, αντίστοιχα, σε τουλάχιστον ένα Π.Μ.Σ. 


του τμήματός του ή άλλου τμήματος του ίδιου ή άλλου 
Α.Ε.Ι., εφόσον στο Τμήμα του δεν λειτουργεί Π.Μ.Σ. Η 
αμειβόμενη και η χωρίς αμοιβή διδασκαλία είναι ίσης 
διάρκειας και παρέχονται μέσα στο ίδιο ή άλλο ακαδη¬ 
μαϊκό εξάμηνο, σε κάθε, όμως, περίπτωση μέσα στο 
ίδιο ακαδημαϊκό έτος. Οι παραπάνω προϋποθέσεις δεν 
ισχύουν για όσα μέλη Δ.Ε.Π. έχουν νόμιμες υποχρεώσεις 
δέκα (10) τουλάχιστον ωρών εβδομαδιαίας διδακτικής 
απασχόλησης. 

Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους. Η συμμετοχή σε Π.Μ.Σ. 
σε καμία περίπτωση δεν συνιστά επιχειρηματική δρα¬ 
στηριότητα ή άσκηση ελευθέριου επαγγέλματος κατά 
την έννοια της περίπτωσης θ'της παρ. 2 του άρθρου 23 
του ν. 4009/2011 και του άρθρου 99 του ν. 4310/2014 
(Α'258)». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείου τμήματος, σύμφωνα με τη διάταξη της παρ. 
6 του άρθρου 36 του ν. 4485/2017, η οποία ορίζει: «Ομό¬ 
τιμοι καθηγητές και αφυπηρετήσαντα μέλη Δ.Ε.Π. των 
Α.Ε.Ι. διδάσκουν στα Π.Μ.Σ., σύμφωνα με όσα ορίζονται 
στην παρ. 8 του άρθρου 16 του ν. 4009/2011 και στον 
Κανονισμό Μεταπτυχιακών Σπουδών και υπάγονται στις 
διατάξεις των παραγράφων 3 και 4» και τη διάταξη της 
παρ. 1 κ) του άρθρου 45 του ν. 4485/2017, η οποία ανα¬ 
φέρει ότι ο Κανονισμός Μεταπτυχιακών Σπουδών κάθε 
Π.Μ.Σ. ορίζει μεταξύ άλλων τους ειδικότερους όρους 
και τις προϋποθέσεις συμμετοχής αφυπηρετησάντων 
μελών Δ.Ε.Π. σε Π.Μ.Σ., σύμφωνα με την παράγραφο 
6 του άρθρου 36. Σύμφωνα με τη διάταξη του άρθρου 
16 παρ. 8 του ν. 4009/2011 «Οι συνταξιούχοι καθηγητές 
που απασχολούνται στα προγράμματα του προηγούμε¬ 
νου εδαφίου αμείβονται μόνο από ίδιους πόρους του 
ιδρύματος». 

Σημείωση: Βλ. και άρθρο 69 του ν. 4386/2016, το οποίο 
αναφέρεται σε ομότιμους καθηγητές για διδασκαλία χω¬ 
ρίς αμοιβή. 

Με αιτιολογημένη απόφασή της η συνέλευση του 
τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13 Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 

Επιπλέον η ΕΔΕ του ΔΠΜΣ με απόφασή της, έχοντας 
υπόψη την εισήγηση του Διευθυντή του Δ.Π.Μ.Σ., μπο¬ 
ρεί να καλέσει, ως επισκέπτες, καταξιωμένους/ες επι¬ 
στήμονες που έχουν θέση ή προσόντα καθηγητή/τριας 
ή ερευνητή/τριας σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευ- 
μένες γνώσεις ή σχετική εμπειρία στο γνωστικό αντι¬ 
κείμενο του Π.Μ.Σ. από την ημεδαπή ή την αλλοδαπή, 
σύμφωνα με τα οριζόμενα στην παρ. 5 του άρθρου 36 
του ν. 4485/2017. 

Φροντιστηριακές ασκήσεις στο πλαίσιο μαθημάτων 
του Δ.Π.Μ.Σ. μπορούν να ανατίθενται, εκτός των ανω¬ 
τέρω, και σε μέλη του διδακτικού προσωπικού καθώς 
και σε υποψήφιους/ες διδάκτορες των οικείων προς το 
ΠρόγραμμαΤμημάτωντουΔημοκριτείου Πανεπιστημίου 
Θράκης ή άλλων συναφών τμημάτων του Δημοκριτείου 
Πανεπιστημίου Θράκης ή άλλου Α.Ε.Ι. 

Η Ε.Δ.Ε. του Δ.Π.Μ.Σ. ή/και η Διεύθυνση του Δ.Π.Μ.Σ. 
δεν είναι υποχρεωμένες να αναθέτουν διδασκαλία σε 
όλα τα μέλη Δ.Ε.Π. του τμήματος, ούτε τα μέλη ΔΕΠ εί¬ 
ναι υποχρεωμένα να παρέχουν τις υπηρεσίες τους στα 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
ιδρύματος. 

Σε κάθε περίπτωση η ανάθεση διδασκαλίας των μαθη¬ 
μάτων, σεμιναρίων και ασκήσεων του Δ.Π.Μ.Σ. αποφα- 
σίζεται από την αντίστοιχη Ε.Δ.Ε., ύστερα από εισήγηση 
τηςΣ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επικοινωνία με τους/τις με- 
ταπτυχιακούς/κές φοιτητές/τριες. 

Άρθρο 19 

Διοικητική υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή /Διευθύντριας 

α) Δημιουργείται θέση Διευθυντή/ιας του Δ.Π.Μ.Σ. 
στο Τμήμα Ιατρικής του Δημοκριτείου Πανεπιστημίου 
Θράκης. 

β) Ο/Η Διευθυντής/ιατου Δ.Π.Μ.Σ. είναι μέλοςτηςΣ.Ε. 
και ορίζεται μαζί με τον Αναπληρωτή του/της, με από¬ 
φαση της ΕΔΕ του Δ.Π.Μ.Σ. με διετή θητεία. 

γ) Ο/Η Διευθυντής/ια προεδρεύει τηςΣ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Δ.Π.Μ.Σ. 

δ) Τα καθήκοντά του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ια 
του Δ.Π.Μ.Σ. εισηγείται στα αρμόδια όργανα του ΔΠΜΣ 
για κάθε θέμα που αφορά στην αποτελεσματική λειτουρ¬ 
γία του προγράμματος. Ο/Η Διευθυντής/ια δεν μπορεί να 
έχει περισσότερες από δύο (2) συνεχόμενες θητείες και 
δεν δικαιούται επιπλέον αμοιβή για το διοικητικό του/ 
της έργο ως Διευθυντής. 

ε) Ο Διευθυντής του Δ.Π.Μ.Σ. είναι μέλος ΔΕΠ του 
τμήματος Ιατρικής του Δ.Π.Ο. που το γνωστικό του 
αντικείμενο είναι σχετικό με το πεδίο των Βιο-Ιατρικών 
και Μοριακών Επιστημών και έχει συναφή ερευνητική 
δραστηριότητα, ορίζεται δε απάτη ΓΣτου τμήματος και 
έχει τις ακόλουθες αρμοδιότητες: (I) συγκαλεί την ΣΕ, 
καταρτίζει την ημερήσια διάταξη και προεδρεύει στις 
εργασίεςτης, (II) εισηγείται στην Ε.Δ.Ε. για τα θέματα του 
Δ.Π.Μ.Σ. για τα οποία δεν απαιτείται εισήγηση από άλλο 
όργανο, (III) μεριμνά για την εφαρμογή των σχετικών 
με το ΔΠΜΣ αποφάσεων της Ε.Δ.Ε. και της ΣΕ. Ο Διευ¬ 
θυντής του Δ.Π.Μ.Σ. είναι αρμόδιος για τη σύνταξη του 
προϋπολογισμού και του οικονομικού απολογισμού του 
προγράμματος, με τη σύμφωνη γνώμη της ΣΕ. Ο προϋπο¬ 


λογισμός και ο απολογισμός εγκρίνονται από τη ΕΔΕ. Ο 
Διευθυντής του Δ.Π.Μ.Σ. είναι επίσης υπεύθυνος για την 
παρακολούθηση της εκτέλεσης του προϋπολογισμού 
και την έκδοση των εντολών πληρωμής των σχετικών 
δαπανών. 

στ) Ο/Η Διευθυντής/ια του Δ.Π.Μ.Σ επιπλέον είναι αρ- 
μόδιος/α μετά τη λήξη της θητείας της Σ.Ε. για τη σύντα¬ 
ξη του απολογισμού του Προγράμματος του ερευνητι¬ 
κού και εκπαιδευτικού έργου του Δ.Π.Μ.Σ., καθώς και των 
λοιπών δραστηριοτήτων του, με στόχο την αναβάθμιση 
των σπουδών, την καλύτερη αξιοποίηση του ανθρώπι¬ 
νου δυναμικού, τη βελτιστοποίηση των υφιστάμενων 
υποδομών και την κοινωνικά επωφελή χρήση των δια¬ 
θέσιμων πόρων του Δ.Π.Μ.Σ. Ο απολογισμός κατατίθεται 
στο Τμήμα Ιατρικής του ΔΠΘ. 

Για την κατάρτιση και υλοποίηση του απολογισμού 
ο/η Διευθυντής/ια επικουρείται από το διαχειριστή του 
συγκεκριμένου Δ.Π.Μ.Σ. ο οποίος έχει ορισθεί από τον 
Ειδικό Λογαριασμό Κονδυλίων Έρευνας του Δημοκριτεί- 
ου Πανεπιστημίου Θράκης και είναι αρμόδιος/α για το 
Δ.Π.Μ.Σ., καθώς και από το διοικητικό προσωπικό του 
Πανεπιστημίου ή και εξωτερικούς συνεργάτες. 

η) Ο/Η Διευθυντής/ιατου Δ.Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. 

θ) Οι εκπρόσωποι των τμημάτων στην Ε.Δ.Ε. έχουν 
υποχρέωση να ενημερώνουν τις Συνελεύσεις των Τρη¬ 
μάτων, όταν αυτό τους ζητηθεί από τον Πρόεδρο εκά- 
στου τμήματος. 

ι) Ο/Η Διευθυντής/ια του Δ.Π.Μ.Σ θα πρέπει να είναι 
διαθέσιμος/η για ενημέρωση, αν ζητηθεί, της συνέλευ¬ 
σης ή σε περίπτωση Δ.Π.Μ.Σ. των συνελεύσεων των 
τμημάτων που συμπράττουν στο πρόγραμμα για κάθε 
θέμα που αφορά στην αποτελεσματική λειτουργία του. 
Ο/Η Διευθυντής/ια του Δ.Π.Μ.Σ. εισηγείται στην Ε.Δ.Ε. 
για τα θέματα της αρμοδιότητάς της και μεριμνά για την 
εφαρμογή των αποφάσεών της. 

2. Υποχρεώσεις Γραμματείας 

Το Τμήμα Ιατρικής του ΔΠΘ αναλαμβάνει και τη διοι¬ 
κητική υποστήριξη του Διιδρυματικού Π.Μ.Σ. Οι διοι¬ 
κητικοί υπάλληλοι που υποστηρίζουν τα Δ.Π.Μ.Σ. εκτός 
ωρών εργασίας τους στο Πανεπιστήμιο, καθώς και αυτοί 
στους οποίους έχει ανατεθεί έργο σχετικά με τα Π.Μ.Σ., 
δύνανται να αμείβονται για τις υπερωριακές υπηρεσίες 
που παρέχουν. 

Άρθρο 20 

Υλικοτεχνική υποδομή 

Η διοικητική και τεχνική υποστήριξη που παρέχεται 
στο Δ.Π.Μ.Σ. διενεργείται από το οικείο τμήμα της Ια¬ 
τρικής και από τον ΕΛΚΕ του ΔΠΘ. 

Επίσης με βάση την έκθεση των Τμημάτων σύμφωνα 
με το άρθρο 32 παρ. 3γ του ν. 4485/2017 καθορίζονται οι 
χώροι διεξαγωγής της διδασκαλίας του Δ.Π.Μ.Σ. καθώς 
και ο αναγκαίος υλικοτεχνικός εξοπλισμός (επάρκεια και 
ποιότητα) για τη λειτουργία του προγράμματος και η 
δυνατότητα κάλυψης αυτών. 

Τεύχος Β'3276/08.08.2018 


Τα συμμετέχοντα τμήματα διαθέτουν την υπάρχουσα 
υλικοτεχνική υποδομή που καλύπτει τις ανάγκες λειτουρ¬ 
γίας του Δ.Π.Μ.Σ. και συνίσταται στα εξής: α) αίθουσες 
διδασκαλίας, β) εργαστήρια, γ) βιβλιοθήκες, δ) επιστημο¬ 
νικός εξοπλισμός, ε) υπολογιστές και άλλα σύγχρονα 
οπτικοακουστικά συστήματα και στ) ιστοσελίδα «συ¬ 
νέργεια» για την ηλεκτρονική διαδραστική διδασκαλία. 
Οι επιπλέον εξειδικευμένες ανάγκες του προγράμματος 
θα καλυφθούν με προμήθεια πρόσθετου εξοπλισμού και 
διαμόρφωση επιπλέον χώρων, ανάλογα με τις ανάγκες 
που θα προκύψουν. 

Θα λαμβάνεται πρόνοια, ώστε ο καταμερισμός των 
ποσών για όλη την υλικοτεχνική υποδομή συμπεριλαμ¬ 
βανομένων και των αναλωσίμων και των λοιπών εξόδων, 
να είναι περίπου ισοδύναμος μεταξύ των δύο συνεργα- 
ζόμενων τμημάτων που συμμετέχουν στο πρόγραμμα. 

Ήδη, από τη λειτουργία των τεσσάρων προηγούμενων 
κύκλων σπουδών, δημιουργήθηκαν δύο χώροι ηλεκτρο¬ 
νικής συνομιλίας (ςήΒΐ: ιόοιτι5), πλήρως εξοπλισμένοι, 
ένας (1) στο Τμήμα Ιατρικής και ένας (1) στο Τμήμα Ιατρι¬ 
κών Εργαστηρίων για την υποβοήθηση της δια ζώσης και 
της ηλεκτρονικής διδασκαλίας σε όσα μαθήματα αυτή 
είναι εφικτή. 

Άρθρο 21 

Χρηματοδότηση - Οικονομική διαχείριση 

Δ.Π.Μ.Σ. 

Η χρηματοδότηση του Δ.Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωσή του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α'τηςπαρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία, 
η) από τα τέλη φοίτησης του Δ.Π.Μ.Σ. 

Η διαχείριση των εσόδων των Δ.Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των φοιτητών του Δ.Π.Μ.Σ. που λειτουρ¬ 
γούν χωρίς τέλη φοίτησης. 


Η κατανομή της παραγράφου 4 δεν ισχύει στην περί¬ 
πτωση δωρεάς, κληροδοτήματος ή χορηγίας για συγκε¬ 
κριμένο σκοπό, καθώς και για κρατικές επιχορηγήσεις. 

Το Τμήμα Ιατρικής οφείλει ετησίως να δημοσιεύει, με 
ανάρτηση στην ιστοσελίδα του, απολογισμό εσόδων- 
εξόδων του Δ.Π.Μ.Σ., με αναγραφή της κατανομής των 
δαπανών ανά κατηγορία και ιδίως το ύψος των τελών 
φοίτησης, των αμοιβών των διδασκόντων στο Δ.Π.Μ.Σ. 
και του αριθμού των διδασκόντων που τις εισέπραξαν. 

Η οικονομική διαχείριση κάθε κύκλου Δ.Π.Μ.Σ. απο¬ 
τελεί ξεχωριστό υλοποιούμενο έργο από τον Ειδικό 
Λογαριασμό του Δημοκριτείου Πανεπιστημίου Θράκης 
και γίνεται σύμφωνα με το σκοπό και το νομικό πλαίσιο 
λειτουργίας του τελευταίου. Ως κύκλος Δ.Π.Μ.Σ. νοείται 
η οριζόμενη από την Ιδρυτική Απόφαση του κάθε Π.Μ.Σ. 
συνολική διάρκειάτου. 

Η οικονομική διαχείριση κάθε υλοποιούμενου έργου 
Δ.Π.Μ.Σ. γίνεται από τον Ειδικό Λογαριασμό Κονδυλίων 
Έρευνας του Δημοκριτείου Πανεπιστημίου Θράκης με 
βάση τον προϋπολογισμό ο οποίος εγκρίνεται από τη 
Σύγκλητο ύστερα από πρόταση της Ε.Δ.Ε. του ΔΠΜΣ και 
κατόπιν αποδοχής της διαχείρισής του από την Επιτροπή 
Ερευνών του Δημοκριτείου Πανεπιστημίου Θράκης. 

Ο Διευθυντής του Δ.Π.Μ.Σ. είναι ο Επιστημονικά Υπεύ¬ 
θυνος των υλοποιούμενων έργων του Δ.Π.Μ.Σ. και έχει 
τα καθήκοντα και τις αρμοδιότητες που ορίζονται στον 
εκάστοτε εγκεκριμένο από τη Σύγκλητο Οδηγό Διαχείρι¬ 
σης και Χρηματοδότησηςτου Ειδικού Λογαριασμού της 
Επιτροπής Ερευνών του Δημοκριτείου Πανεπιστημίου 
Θράκης. 

Για την αποτελεσματική υλοποίηση του εγκεκριμέ¬ 
νου από την αρμόδια Ε.Δ.Ε. του Δ.Π.Μ.Σ. του προϋπο¬ 
λογισμού του Δ.Π.Μ.Σ. και την προσαρμογή αυτού στις 
εκάστοτε ανάγκες ο Διευθυντής του Δ.Π.Μ.Σ. και Επι¬ 
στημονικός Υπεύθυνος του Έργου έχει τη δυνατότητα, 
μόνο μετά από σχετική εξουσιοδότηση των παραπάνω 
αρμοδίων οργάνων, να αυξομειώνει και να αναδιανέμει 
τα προϋπολογισθέντα ποσά στην κάθε κατηγορία δα¬ 
πάνης του προϋπολογισμού. 

Άρθρο 22 
Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
ή η Ε.Δ.Ε. μπορεί να αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 




Τεύχος Β' 3276/08.08.2018 

δεοντολογίας παραπέμπεται στη Συντονιστική Επιτροπή 
του Δ.Π.Μ.Σ. για κρίση και εισήγηση για αντιμετώπιση 
του προβλήματος στη συνέλευση του τμήματος. 

Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 23 

Ειδικό Πρωτόκολλο Συνεργασίας (Ε.Π.Σ.) 

Το Τμήμα Ιατρικής της Σχολής Επιστημών Υγείας του 
Δημοκριτείου Πανεπιστημίου Θράκης θα συνεργασθεί 
- σύμφωνα με όσα προβλέπονται στο άρθρο 43 παρ.1 
του ν. 4485/2017 - με το Τμήμα Τεχνολόγων Ιατρικών 
Εργαστηρίων της ΣΕΥΠ του Αλεξάνδρειου Τεχνολογικού 
Ιδρύματος Θεσσαλονίκης (αμφοτέρων αυτοδύναμων). 

Μεταξύ των δύο Τμημάτων καταρτίζεται Ειδικό Πρω¬ 
τόκολλο Συνεργασίας (Ε.Π.Σ.), το οποίο εγκρίνεται από 
τις οικείες Συγκλήτους και τα συλλογικά όργανα διοί¬ 
κησης. 

Στο Ε.Π.Σ. καθορίζονται ιδίως οι υποχρεώσεις κάθε 
τμήματος ή ερευνητικού κέντρου ή ινστιτούτου, τα θέ¬ 
ματα συγκρότησης και λειτουργίας της Ειδικής Διιδρυ- 
ματικής Επιτροπής (ΕΔΕ) και της Σ.Ε. με τρόπο που να 
εξασφαλίζει την εκπροσώπηση όλων των συνεργαζό- 
μενων φορέων, του ορισμού του/της Διευθυντή/ιας του 
Δ.Π.Μ.Σ., ο/η οποίος/α είναι μέλος Δ.Ε.Π. αυτοδύναμου 
τμήματος, της κατανομής του διδακτικού και ερευνητι¬ 
κού έργου μεταξύ του προσωπικού των συνεργαζόμε- 
νων φορέων και κάθε άλλο θέμα σχετικό με την εύρυθμη 
λειτουργία του Δ.Π.Μ.Σ. 

Το ανωτέρω Δ.Π.Μ.Σ. ιδρύεται με απόφαση των οι¬ 
κείων Συγκλήτων στην οποία προσαρτάται το Ε.Π.Σ., 
με τη διαδικασία ίδρυσης του άρθρου 32 και η σχετική 
εισήγηση καταρτίζεται από τις συνελεύσεις των συνερ- 
γαζόμενων τμημάτων. 

Άρθρο 24 

Ιστοσελίδα του Δ.Π.Μ.Σ. 

Το ανωτέρω Δ.Π.Μ.Σ. έχει την ιστοσελίδα του στην ελ¬ 
ληνική και αγγλική γλώσσα, ή και σε οποιαδήποτε άλλη 
γλώσσα κρίνει η ΕΔΕ του ΔΠΜΣ. Η επίσημη ιστοσελίδα 
του Δ.Π.Μ.Σ. ενημερώνεται διαρκώς και περιέχει όλες τις 
πληροφορίες και ανακοινώσεις του προγράμματος και 
αποτελεί τον επίσημο χώρο ενημέρωσηςτων φοιτητών 
και φοιτητριών. 

Άρθρο 25 

Αξιολόγηση του Δ.Π.Μ.Σ. 

1. Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος/ουσας από 
τους μεταπτυχιακούς/ές φοιτητές/τριες,, οι οποίοι/ες, 
σύμφωνα μετά προβλεπόμενα στο εσωτερικό σύστημα 
διασφάλισης ποιότητας του ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. 


Με ευθύνη του Διευθυντή του Δ.Π.Μ.Σ. διοργανώνο- 
νται ημερίδες με αντικείμενο τη συζήτηση-μελέτη των 
μαθημάτων του Δ.Π.Μ.Σ. και των περιεχομένων του, 
ώστε να εκτιμάται μεταξύ άλλων ο βαθμός στον οποίο 
συνδέεται το πρόγραμμα με την πρόοδο της επιστήμης, 
την αγορά εργασίας και τις ανάγκες της κοινωνίας γενι¬ 
κότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Δ.Π.Μ.Σ., καθώς και των λοιπών δραστηριοτήτων του, 
με στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Δ.Π.Μ.Σ. Ο 
απολογισμός κατατίθεται στο οικείο Τμήμα, στο οποίο 
ανήκει το Δ.Π.Μ.Σ. 

3. Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των Π.Μ.Σ. 
κάθε Σχολής, διενεργεί εξαμελής Επιστημονική Συμβου¬ 
λευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθε τμήματος και τα μέλη της επιλέγονται από σχετικό 
μητρώο αξιολογητών που τηρείται σε κάθε σχολή. Για 
την κατάρτιση του μητρώου κάθε τμήμα προτείνει, με 
τεκμηριωμένη εισήγηση της συνέλευσηςτουτμήματος, 
τρία (3) μέλη από την ημεδαπή ή την αλλοδαπή. Αοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδα της Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείαςτους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα τμήματα της σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 

6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του οικείου τμήματος για επαρκέςχρονι- 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 
διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 

υποβάλλεται στην Κοσμητεία, στο οικείο τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαράγραφο 
Δ9 της παρ. Δ'του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
απάτην ίδρυση κάθε Π.Μ.Σ. 

Άρθρο 26 

Μεταβατικές και Ειδικές διατάξεις 

Οι φοιτητές/τριες που έχουν ήδη εγγράφει στο Δ.Π.Μ.Σ. 
κατά την έναρξη ισχύος του ν. 4485/2017, καθώς και οι 


φοιτητές/τριες που εγγράφονται και αρχίζουν τη φοίτη¬ 
ση το ακαδημαϊκό έτος 2017-2018 στο Δ.Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 
ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ. 2β του ν. 4485/2017). 

Οποιοδήποτε θέμα προκόψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπι¬ 
στεί με αποφάσεις της ΕΔΕ του ΔΠΜΣ ή της Συγκλήτου 
κάθε συνεργαζόμενου ιδρύματος με τροποποίηση του 
Κανονισμού και δημοσίευση στην Εφημερίδα της Κυ- 
βερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 

Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών του 
Δ.Π.Μ.Σ. (Δ.Δ.Π.Μ.Σ.) 

2) Τύπος Πιστοποιητικού ολοκλήρωσης Μεταπτυχια¬ 
κών Σπουδών 

3) Τύπος Βεβαίωσης Αναλυτικής Βαθμολογίας Μετα¬ 
πτυχιακού Φοιτητή του Δ.Π.Μ.Σ. (Δ.Δ.Π.Μ.Σ.) 

4) Απονομή Διπλώματος Μεταπτυχιακών Σπουδών.Τε- 
λετή ανακήρυξης (Σχέδιο) 

1, Τύπος Διπλώματος Μεταπτυχιακών Σπουδών του Δ.ΤΤ.Μ.Σ. (Δ.Δ.ΤΤ.Μ.Σ.') 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 

ΣΥΝΕΡΓΑΖΟΜΕΝΟ ΠΑΝΕΠΙΣΤΗΜΙΟ 

ΑΛΕΞΑΝΔΡΕΙΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΘΕΣΣΑΛΟΝΙΚΗΣ 



ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ 
ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ 


ΔΙΙΔΡΥΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
«ΒιοΙατρικές και Μοριακές Επιστήμες στη Διάγνωση και Θεραπεία Ασθενειών» 


ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 


(κύριο επιστημονικό αντικείμενο) 


Ο/Η (ονοματεπώνυμο) του (πατρώνυμο) από (όνομα πόλης) πχυχιούχος του Τμήματος 
(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο «Βιο-Ιατρικές και Μοριακές 
Επιστήμες στη Διάγνωση και Θεραπεία Ασθενειών» του Τμήματος Ιατρικής του 
Δημοκριτείου Πανεπιστημίου Θράκης και του Τμήματος Ιατρικών Εργαστηρίων του 
ΑΤΕΙ Θεσσαλονίκης και την ολοκλήρωση των προβλεπόμενων από το νόμο 
δοκιμασιών στις (ημερομηνία), κρίθηκε άξιος/α του Διπλώματος Μεταπτυχιακού 
Σπουδών, με το βαθμό: 


«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Αλεξανδρούπολη - Ημερομηνία (ημέρα- μήνας- έτος) 


Ο ΠΡΥΤΑΝΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 
ΙΑΤΡΙΚΗΣ 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 


ΘΡΑΚΗΣ 






41148 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3276/08.08.2018 


Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ ΙΑΤΡΙΚΗΣ 
ΤΟΥ ΔΗΜΟΚΡΙΤΕΙΟΥ ΠΑΝΕ ΠΙ ΣΤΗΜΙΟΥ ΘΡΑΚΗΣ 

2. Τύπος Πιστοποιητικού ολοκλήρωσης Μεταπτυχιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Ονομα Επώνυμο Πατρώνυμο του μεταπτυχιακού φοιτητή/τριας) 
από (όνομα πόλης), Πχυχιούχο (όνομα Τμήματος) του Πανεπιστημίου (όνομα 
Πανεπιστημίου), μετά τη νόμιμη διαδικασία και αφού εκπλήρωσε επιτυχώς όλες τις 
υποχρεώσεις του/της, στα πλαίσια του Προγράμματος Μεταπτυχιακών Σπουδών του 
Τμιήματός μας, απονεμήθηκε το Δίπλωμα Μεταπτυχιακών Σπουδών του Προγράμματος 
Μεταπτυχιακών Σπουδών με τίτλο «Βιο-Ιατρικές και Μοριακές Επιστήμες στη 
Διάγνωση και Θεραπεία Ασθενειών» του Τμήματος Ιατρικής του Δημοκριτείου 
Πανεπιστημίου Θράκης, με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της χορηγείται 
για κάθε νόμιμη χρήση. 

Αλεξανδρούπολη - Ημερομηνία (ημέρα-μήνας-έτος) 

Ο/Η Γραμματέας του Τμήματος 
(υπογραφή-σφραγίδα) 

3 .Τύπος Βεβαίωσης Αναλυτικής Βαθμολογίας Μεταπτυγιακού Φοιτητή του 

Διιδρυμαζικού Π.Μ.Σ. (Δ.Δ.Π.Μ.Σ.) 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 


Αλεξανδρούπολη 
Αριθ. Πρωτ:. 

ΒΕΒΑΙΩΣΗ 

Βεβαιώνεται όχι, όπως προκύπτει από την έρευνα που έγινε στα βιβλία του Τμήματος 
που ανέλαβε τη διοικητική υποστήριξη, ο/η κύριος/κυρία (όνομα πατρώνυμο επώνυμο) 
Πτυχιούχος του Τμήματος (όνομα Τμήματος Σχολής Πανεπιστημίου) γράφτηκε για το 
ακαδημαϊκό έτος (αναγραφή ακ. έτους), ως Μεταπτυχιακός/η Φοιτητής/τρια του 
Διιδρυματικού - Διατμηματικού Προγράμματος Μεταπτυχιακών Σπουδών με τίτλο: 
«Βιο-Ιατρικές και Μοριακές Επιστήμες στη Διάγνωση και Θεραπεία Ασθενειών» 
διάρκειας σπουδών τεσσάρων (4) εξαμήνων. 

Ο ανωτέρω ολοκλήρωσε με επιτυχία το παρακάτω πρόγραμμα μεταπτυχιακών 
σπουδών: 


ΚΩΔΙΚΟΣ 

ΜΑΘΗΜΑΤΑ 

ΤΥΠΟΣ 

ΜΑΘΗ¬ 

ΜΑΤΟΣ 

ΕΘΤ8 


Α ΕΞΑΜΗΝΟ: ΒΙΟ-ΪΑΤΡΙΚΕΣ ΚΑΙ 
ΜΟΡΙΑΚΕΣ ΕΠΙΣΤΗΜΕΣ 



Α1 

Μοριακή Βιολογία 

Υ/Θ-Π 

2 

Α2 

Κλινική και Μοριακή Γενετική 

Υ/Θ-Π 

2 

Α3 

Μοριακή Κυτταρολογία 

Υ/Θ 

2 

Α4 

Κλινική και Μοριακή Βιοχημεία 

Υ/Θ-Π 

2 

Α5 

Μοριακή Κυτταρογενετική 

Υ/Θ 

2 

Α6 

Κλινική Χημεία 

Υ/Θ-Π 

2 

Α7 

Μοριακή και Κλινική Φαρμακολογία 

Υ/Θ 

2 

Α8 

Εφαρμοσμένη Φυσιολογία - Εξωσωματική 
γονιμοποίηση 

Υ/Θ-Π 

2 

Α9 

Γενετική μικροβίων, παρασίτων και 
μυκήτων - Αντιμικροβιακή θεραπεία 

Υ/Θ-Π 

2 

Α10 

Μοριακή και κλινική ιολογία 

Υ/Θ 

2 

Α11 

Γονιδιωματική και Πρωτεωμική στην 

Υ/Θ-Π 

2 

προγνωστική Ιατρική 



Α12 

Βιοτεχνολογία και εφαρμογές της 

Υ/Θ 

2 

Α13 

Βιοστατιστική - Βιοπληροφορική 

Υ/Θ -Π 

2 

Α14 

Υγιεινή και ασφάλεια εργασίας στο 
εργαστήριο - Μηχανισμοί 
μεταλλαξιγένεσης - καρκινογένεσης 

Υ/Θ -Π 

2 

Α15 

Πρόγραμμα μαζικού πληθυσμιακού 
ελέγχου για τη διάγνωση παθολογικών 
καταστάσεων. Είσοδος στην αγορά 
εργασίας - Εργασιακές σχέσεις 

Υ/Θ 

2 


ΣΥΝΟΛΟ Α ΕΞΑΜΗΝΟΥ 


30 

ΕΘΤ8 






Β ΕΞΑΜΗΝΟ: ΕΦΑΡΜΟΓΕΣ ΣΤΗΝ 
ΥΓΕΙΑ 



Β1 

Βιο-Ιατρικές εφαρμογές στην υγεία 

Υ/Θ -Π 

2 

Β2 

Μοριακή προ- και μετα-γεννητική 
διάγνωση ασθενειών - Συμμετρίες και 
Μοριακή Θερμοδυναμική βιομορίων 

Υ/Θ 

4 

Β3 

Κύτταρο- και Ιστό-καλλιέργειες - 
Θρεπτικά υλικά 

Υ/Θ -Π 

2 

Β4 

Βιοτεχνολογία - ϋΝΑ - Διαγονιδιακά ζώα 

Υ/Θ 

2 

Β5 

Βιοηθική στην ιατρική - Κλωνοποίηση κά 

Υ/Θ 

2 

Β6 

Γονιδιακή θεραπεία και 
οι βιο-ιατρικές εφαρμογές της 

Υ/Θ 

2 

Β7 

Ανοσοβιολογία - Ανοσογενετική και 
ασθένειες 

Υ/Θ-Π 

2 

Β8 

Ογκολογία - Αντικαρκινική θεραπεία 

Υ/Θ 

2 

Β9 

Διαγνωστική μοριακή ανοσοϊστοχημεία 

Υ/Θ-Π 

2 

ΒΙΟ 

Ανατομική - Ιστολογία 

Υ/Θ-Π 

2 

Β11 

Επιγενετική - Φαρμακογονιδιωματική 

Υ/Θ 

2 

Β12 

Βιοιατρικές και Μοριακές Τεχνικές - 
Τεχνολογία συναφών οργάνων 

Υ/Θ-Π 

2 

Β13 

Δημιουργία - χρήση ερευνητικής πατέντας 
Ανάπτυξη δεξιοτήτων στις μοριακές 
επιστήμες 

Υ/Θ 

2 

Β14 

Σχεδιασμός και Ανάπτυξη ερευνητικού 
πρωτοκόλλου - Ανίχνευση διεθνούς 
βιβλιογραφίας - Συγγραφή και δημοσίευση 
επιστημονικών εργασιών 

Υ/Θ-Π 

2 


ΣΥΝΟΛΟ Β ΕΞΑΜΗΝΟΥ 


30 

ΕΘΤ8 

ΓΈΞΑΜΗΝΟ: ΠΡΑΚΤΙΚΗ ΑΣΚΗΣΗ 



Γ1 

Πρακτική άσκηση και εκπαίδευση : 

1) στις διαδικασίες ανάπτυξης- 
προσαρμογής στις διάφορες διαγνωστικές 
ανάγκες, 

2) στον ποιοτικό έλεγχο και 

3) στην εφαρμογή εργαστηριακών τεχνικών 

Υ/Θ - Π. 

Υ/Θ - Π. 
Υ/Θ - Π. 

10 

10 

10 


ΣΥΝΟΛΟ Γ ΕΞΑΜΗΝΟΥ 


30 

ΕΘΤδ 






Δ ΕΞΑΜΗΝΟ: ΕΚΠΟΝΗΣΗ 
ΔΙΠΛΩΜΑΤΙΚΗΣ 



Δ1 

Εκπόνηση Μεταπτυχιακής Διπλωματικής 
εργασίας (Μ.Δ.Ε.) 

Π ή Θ ή 

Μ 

30 

ΕΘΤδ 






ΣΥΝΟΛΟ Δ ΕΞΑΜΗΝΟΥ 


30 

ΕΘΤδ 






ΓΕΝΙΚΟ ΣΥΝΟΛΟ 

ΜΕΤΑΠΤΥΧΙΑΚΩΝ ΣΠΟΥΔΩΝ 


120 

ΕΘΤδ 


Υ= Υποχρεωτικό, Θ= Θεωρητκό, Π=Πρακτικό μάθημα με εργαστηριακές ή κλινικές ασκήσεις 
Μ= Μεταναλυτική ΕΟΤ3: Ευτοροαπ ΟτοάιΙ Τταηδΐοτ δγδίΘΓΠ 


Ο/Η ανωτέρω στις (ημερομηνία) ανέπτυξε τη Μεταπτυχιακή 
Διπλωματικής Εργασίας (Μ.Δ.Ε.) του/της δημοσία ενώπιον της αρμόδιας 
Εξεταστικής Επιτροπής, η οποία την ενέκρινε, τη βαθμολόγησε με το 
βαθμό (αναγραφή βαθμού) και πρότεινε την απονομή στον/ην ανωτέρω του 
Διπλώματος Μεταπτυχιακών Σπουδών του Τμήματος Ιατρικής της Σχολής 
Επιστημών Υγείας του Δημοκριτείου Πανεπιστημίου Θράκης. 

Ο Γενικός Μέσος Όρος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των 
επί μέρους μαθημάτων (αριθμός διδακτικών μονάδων μαθημάτων) και της ΜΔΕ 
(αριθμός διδακτικών μονάδων διπλωματικής) είναι 9,50 «ΑΡΙΣΤΑ». 

Η παρούσα βεβαίωση χορηγείται μετά από αίτηση του 
ενδιαφερομένου/ης για κάθε νόμιμη χρήση. 

Αλεξανδρούπολη - Ημερομηνία. 

Με εντολή του Πρύτανη 
Η Γραμματέας 


(υπογραφή-σφραγίδα) 

4. Απονομή Μεταπτυγιακού Διπλώματος Ειδίκευσης. Τελετή ανακήρυξης. (Σγέδιο) 


Η ανακήρυξη του/της μεταπτυχιακού/ής φοιτητή/τριας ως αξίου 
του Διπλώματος Μεταπτυχιακών Σπουδών εκάστου Τμήματος και η 
απονομή στον ίδιο του Διπλώματος αυτού γίνεται σε ειδική τελετή 
που πραγματοποιείται στο αρμόδιο Τμήμα. 

Η απονομή του Διπλώματος Μεταπτυχιακών Σπουδών 
(Δ.Μ.Σ.) γίνεται παρουσία του Πρύτανη του Δ.Π.Θ., ή, όταν αυτός 
κωλύεται, παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην 

.(υποψήψιο/α) αναγιγνώσκεται από τον Πρόεδρο του Τμήματος το 

πρακτικό της Εξεταστικής Επιτροπής και στη συνέχεια ο Πρόεδρος 
του Τμήματος αναγιγνώσκει τα παρακάτω: 

«Ο/Η.(Ονοματεπώνυμο) .πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν (Μ.Δ.) ή 

επιγράφεται 


., ήπερ τοις αναγνούσι καθηγηταίς εμμελώς 

έχειν έδοξεν, ούτος (αύτη) δε την επί τω μεταπτυχιακώ τίτλω 
(Μ.Δ.Ε.) δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον δοκιμάζει 
τούτον (ταύτην) εις τους κατόχους του Μ.Δ.Ε. του Τμήματος Ιατρικής 
της Σχολής Επιστημών Υγείας του Δημοκριτείου Πανεπιστημίου 
Θράκης- ερωτών δε και τον Πρύτανιν, ει τη του Τμήματος βουλή 
ομολογεί. Επειδήπερ ου μόνον εν ταις ειωθόταις δοκιμασίαις της 
σής επιστήμης έλεγχον παρέσχες σαφέστατον, αλλά και εν τη 
μεταπτυχιακή διατριβή, ην φιλοπονήσας προσήνεγκες τω Τμήματι 
Ιατρικής, άξιον (αξίαν) του Δ.Μ.Σ. σε αυτόν (σε αυτήν) απέφηνας 
καπί τούτοις το μεν Τμήμα σε κατά τα νόμιμα εδοκίμασε, ο δε 

Πρύτανις ταύτην την δοκιμασίαν επήνεσε, δια ταύτα εγώ. 

(Ονοματεπώνυμο) .Καθηγητής του Τμήματος 

Ιατρικής, νυν Πρόεδρος του Τμήματος Ιατρικής διατελών τε και 

χρώμενος τη δυνάμει, ην παρά των εν Πανεπιστημίω και Τμήματι 


νόμων είληφα, 

σε.(Ονο ματεπώνυ μο). 

., υποψήφιον (υποψηφίαν) πτυχιούχον 

του Τμήματος .μεταπτυχιακού τίτλου 


δημοσία άξιον και κάτοχον του Διπλώματος Μεταπτυχιακών 
Σπουδών (Δ.Μ.Σ) του Προγράμματος Μεταπτυχιακών Σπουδών με 
τίτλο «Βιο-Ιατρικές και Μοριακές Επιστήμες στη Διάγνωση και 
Θεραπεία Ασθενειών» του Τμήματος Ιατρικής της ΣΕΥ του 
Δημοκριτείου Πανεπιστημίου Θράκης αναγορεύω και πάσας τας τω 
πανεπιστημιακά) αξιώματι τούτω παρεπομένας προνομίας σοι 
δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


1 :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























